Ҳар бир мазҳабнинг ўзига хос фиқҳий қоидалари бўлади. Фиқҳий қоидалар лафзларининг қисқалиги, лўнда ва қатъий иборалари, ихчамлиги, тугал маънога эгалиги билан ажралиб туради. Улар сажъ вазнига кўра худди образли мақол ва маталлар каби тузилади. Улар битта ёки бир неча фаръий масалаларни ўзида қамраб олади. Баъзи қоидалар барча мазҳабларда умумий қоида сифатида эътироф қилинади.\nДемак, мазҳаб доирасидаги ва умумфиқҳий қоидаларни истинбот этиш; уларни таҳлил ва тадқиқ қилиш ҳамда улар орқали фаръий масалалар ишлаб чиқиш ёки кўрсатиб беришга бағишланган фуруъ ал-фиқҳнинг бир соҳаси "фиқҳий қоидалар илми" ҳисобланади. Улар умумий ном остида “қавоиди фиқҳиййа” ё “қавоиди куллиййа” ёки "куллиёти фиқҳиййа" ёхуд "усули куллиййа" деб номланади. Усулчи олимлар айрим ҳолларда фиқҳий қоидаларга нисбатан "қиёс" сўзини ҳам қўллайдилар. Уни умумий маънода "фиқҳий тамойиллар" деб ҳам аташ мумкин.\nМанбаларда фиқҳий қоидалар фиқҳ илмининг руҳи, дейилган. Фиқҳий қоидаларни ёдлаб, тушунган одам фиқҳий ҳукмларни тамоман ёдлаган ва тушунган бўлиб чиқади. Ислом шариатига керагича воқиф бўлади, ҳатто ижтиҳод ва истинбот қилиш малакасидан насиба олади. Мазкур фиқҳий қоидаларни билган, фаҳмлаган кимса маҳкамаларда ҳукм қиладиган, минбарларда фатво берадиган бўлса, басиратли олимга айланади. Зоҳирда бир-бирига қарама-қарши бўлган масалалар кўндаланг бўлганда, ҳайратда қолмайди. Фиқҳ илмини муфассал ўрганиш учун бутун умрини сарфлашга ҳожат қолмайди. Фиқҳий қоидаларни чуқур ўзлаштирган кимса шариатнинг инсон ҳаётидаги ўрни нақадар зарурий эканини билади. Бир сўз билан айтганда, фиқҳий қоидаларни ўзлаштирган одам ҳақиқатда "фақиҳ" номига сазовор бўлади!\nҲанафийликда илк фиқҳий қоидалар Муҳаммад аш-Шайбоний (р.ҳ.) ва Абу Юсуф (р.ҳ.)нинг китобларида сочилган ҳолда учрайди. Улардан 17 тасини биринчи марта Х асрнинг таниқли ҳанафий олими Абу Тоҳир ад-Даббос (р.ҳ.) ишлаб чиққан. Унинг замондоши Абу-л-Ҳасан ал-Кархий (873-952) эса мазкур қоидаларни кўпайтириб 37 ёки 39 тага етказган. Кейинчалик, XVI асрда Ибн Нужайм ал-Мисрий (1519-1563) ўзининг “ал-Ашбоҳ ва-н-назоир” ("Назиралар ва ўхшашликлар") асарида 44 та қоидани зикр қилиб шарҳлаган. XVIII асрга келиб Абу Саид Муҳаммад ал-Ходимий (1701-1763) “Мажомиъ ал-ҳақоиқ” ("Ҳақиқатлар мажмуалари") асарида ҳанафийлик мазҳабидаги фиқҳий қоидаларни 154 та қоидада жамлашга ҳаракат қилган. Усмонийлар халифалиги (1281-1924) даврида 1869-1876 йиллар давомида уламолар ҳайъати томонидан яратилган қонунлар мажмуаси – “Мажаллат ал-аҳком ал-адлиййа”да ҳанафийликдаги асосий 99 та фиқҳий қоида қайд этилган. Унинг ўнга яқин шарҳлари ҳам мавжуд. XIX аср охирида Шом муфтийси Маҳмуд ибн Ҳамза ал-Ҳамзовий (1821-1887) ўзининг “ал-Фароид ал-баҳиййа фи-л-қавоид ва-л-фавоид ал-фиқҳиййа” ("Фиқҳий фойдалар ва қоидалар борасида қимматбаҳо дурдоналар") номли асарида 251 та фиқҳий қоидани тўплашга муваффақ бўлган. Уни фиқҳий мавзуларга бўлиб, тартиб берган. Бу ҳанафийлик мазҳабидаги фиқҳий қоидаларни энг кўп тўплаган муҳим манба бўлиб, Дамашқда 1986 йилда нашр этилган. Туркий дунёни фиқҳий қоидалар билан ХХ аср бошида Мусо Жоруллоҳ "Қавоиди фиқҳиййа" асари билан таништиришга ҳаракат қилган. Шу тариқа, ҳанафийлик фиқҳидаги қоидалар ҳақида кўплаб китоблар битилган.\n“Мажаллат ал-аҳком ал-адлиййа”да ҳанафийликдаги асосий 99 та фиқҳий қоида зикр қилинган бўлиб, улардан айримлари маъно жиҳатдан такрорланган бўлса-да, бироқ, айрим ҳолларда улар алоҳида-алоҳида олиб қаралганда бир-биридан фарқлари борлиги маълум бўлади. Уларни айрим мисоллар ва изоҳлар билан келтирилади:\n1) "Ишлар мақсадларига боғлиқдир".\nМисоллар: 1)Бир кимса тарнов тагига сув тўплаш учун челак қўйган. Агар уни бошқа жойга олиб бориб тўкиш ёки ҳеч қандай сабабсиз қўйган бўлса, челакдаги сув уни ҳисобланмайди. Агар уни тўплаб, ўзи ёки ҳайвонларига ичириш мақсадида қўйган бўлса, челакдаги сув унинг мулки ҳисобланади. 2)Бир кимса тўрни сувга ҳеч мақсадсиз ташлаб қўйган бўлса, унга илинган балиқ уники бўлмайди, агар уни балиқ овлаш учун ташлаб қўйган бўлса, илинган балиқ унинг мулки ҳисобланади. 3)Йўқолган нарсани биров эгасига қайтариш учун топиб олса-ю, унинг қўлида у омонат ҳисобланади, агар уни ўзи ишлатиш мақсадида олса, у ғасб бўлади.\nالعبرة فى العقود للمقاصد و المعانى لا للألفاظ و المبانى\n2) "Битимларда мақсадлар ва маънолар эътиборлидир, лафзлар ва асослар эмас".\nМисоллар: 1)Бир одам бировга муайян нарсани сотиб олишни васият қилди. Модомики бу одам тирик экан ушбу васият ваколат бўлиб ҳисобланади. Агар уни ўлганидан кейин сотиб олишга васият қилса, унда у ҳақиқатда васият бўлади. 2)Агар нақд пулларни фойдаланиб туриш (орият)га олса, у қарз ҳисобланади. 3)Бир одам бировга "Сенга ушбу ҳовлини муайян муддатга фойдаланишга бердим", деса, у ижара ҳисобланади.\n3) "Аниқлик шак-шубҳа билан йўқолмайди".\nМисоллар: 1)Бировнинг бировда қарзи борлигини билган одам бу ҳақида гувоҳлик бериши мумкин, гарчи ўша биров қарзини тўлаганлик эҳтимоли бор бўлса ҳам. 2)Бир кимса бировда қарзи борлигини даъво қилиб, ҳужжат келтирди. У ҳам ушбу қарзни тўлаганлик ҳақида ҳужжат кўрсатди. Қарз борлиги ҳақидаги ҳужжат то қарз тўланганлик ҳақидаги ҳужжатнинг бошқалигини исбот қилмагунча қабул қилинмайди. 3)Таҳорати бор кимса уни синганлиги борасида шубҳага борса, таҳорат синмаган, деб ҳукм қилинади.\n4) "Ўтган нарсанинг бўлиб ўтган ҳолида қолиши асосдир".\nМисоллар: 1)Хотин эри нафақа бермаганлигини, эр эса нафақа берганини даъво қилди. Шунда аёлнинг гапи қасам билан қабул қилинади. Чунки, нафақа зиммада қолган. Унинг қолмаганлигига қуруқ даъво эмас, далил-ҳужжат керак. 2)Хотин идда ўтмаганини даъво қилди. Унинг гапи қасам билан эътиборга олинади ва унга идда нафақаси таъйинланади. Чунки, аслида идда боқийдир. 3)Қарздор қарзини узганини, харидор пулини тўлаганини, ижарадор ижара пулини берганини даъво қилсалар, лекин буни қарз берувчи, сотувчи, ижарага қўювчи инкор қилса, қарз берувчи, сотувчи ва ижарага қўювчиларнинг гапи инобатга олинади. Чунки, аслида қарз, нарх пули, ижара ҳақи зиммада турибди. Унинг берилганлигини далил-ҳужжат билан аниқ исботлаш керак бўлади.\nالقديم يترك على قِدمه\n5) "Қадимги нарса эскилигича ўз ҳолига қўйилади".\nБирор нарса ва ҳолатнинг аввали ва бошланишини биладиган одам топилмаган ҳолатда, у "қадим" ҳисобланади. Мисоллар: 1)Бировнинг ўзга бир кимсанинг ҳовлисига чиқиб турган бостирмаси бор экан ёки бировнинг ҳовлисида ўтадиган ариқ, канализацияси бор. Ушбу нарсаларни ким қургани, қачон қурилганини билмайдилар, бу ҳолатда эгаси рухсатисиз қўшни ҳовлидагилар бостирма ёки ариқни буза олмайдилар. 2)Бировнинг қўшниси ҳовлисидан ўтадиган йўлчаси бор, ушбу йўлча қадимдан бери келаётган бўлса, ўз ҳолича қолади. Агар уни ўзгартирмоқчи бўлсалар, қўшнидан розилик олиниши лозим.\n6) "Зарар қадимий бўлмайди".\nЗарарнинг эскиси ҳам, янгиси ҳам зарар сифатида бартараф қилинади. Мисоллар: 1)Бировнинг уйидан катта кўчага оқиб ётган чиркин сувлари бор, уни эскидан шундай бўлиб келаётган бўлса ҳам бартараф қилинади ва эгасини кўчага сув оқизишдан ман қилинади. 2)Қўшнининг деразаси ҳамсояси ҳовлиси ва уйи томонга қаратилган, бундан ҳамсоя аёллари хижолатга қоладиган бўлса, ушбу дераза эскидан келаётган бўлса ҳам ёпиб ташлашга буюрилади.\nالأصل براءة الذمّة\n7) "Аслида зимма холидир".\nАслини олганда, инсоннинг зиммаси таклиф ва ҳуқуқлардан холи ва озод ҳисобланади. Мисоллар: 1)Омонатга олинган нарсани эгасига топширганликни даъво қилинса, ушбу сўз инобатга олинади. Чунки, аслида омонатлар топшириладиган нарсалардир. 2)Қарз қанчалиги борасида берувчи ва олувчи ихтилоф қилиб қолсалар, қарз олувчининг гапи инобатга олинади. 3)Бировнинг молини ҳалокатга учратган кимсанинг ушбу мол миқдори борасидаги гапи инобатга олинади, эгасининг гапи эса аниқ ҳужжат келтирмагунча инобатга олинмайди.\n8) "Ташқи белгилардаги асос йўқликдир".\nВақтинча бўладиган, бирор нарсанинг асли ва асоси ҳисобланмайдиган сифатлар йўқ, деб ҳисобланади. Мисоллар: 1)Бир кимса бировга бир нарса бериб, сўнг уни қайтариб олишни хоҳлади. Олувчи уни сотиб олганини ёки совға сифатида берилганини даъво қилди. Бу ерда берувчининг гапи инобатга олинади. 2)Аёл гўдакнинг оғзига кўкрагини тутди, бола оғзига олган бўлди-ю, сут эмгани аниқ билинмай қолди. Шунда сут эммаган ва никоҳ бузилмаган ёки сут эмган она ҳисобланмади, деб ҳукм қилинади.\n9) "Бирор замонда тасдиқланган нарса, модомики унинг хилофига далил мавжуд бўлмас экан, унинг ўзича қолганига ҳукм қилинади".\nМисоллар: 1)Муайян бир нарсанинг жавобгар қўлида қолганини айтиши ёки бу борада гувоҳлик бериш имконияти бор, бироқ, унинг хилофига далил келтирилсагина, бу даъво қабул қилинмайди. 2)Ўлган кимсанинг зиммасида қарзи борлигини даъво қилса ва бунга гувоҳлик келтирилса, ушбу даъво мақбул ҳисобланади.\nالأصل إضافة الحادث الى أقرب أوقاته\n10) "Юз берган воқеани энг яқин замонига боғлаш асосдир".\nМисоллар: 1)Хотин ўз эри уни ўлим тўшагида ётганида талоқ қилганини, шунинг учун ундан мерос олиши кераклигини айтди, меросхўрлар эса буни инкор қилиб, эри хотинини анча аввал соғ-саломат юрган вақтида талоқ қилганини айтдилар. Бу ерда хотиннинг гапи инобатга олинади. Меросхўрларнинг гапи қуруқ гапдан иборат бўлиб қолгани учун инобатга олинмайди. 2)Ўлган кимсанинг насроний хотини эри ўлимидан аввал мусулмон бўлганини, шунга биноан эридан мерос олабилишини даъво қилди. Меросхўрлар буни инкор қилиб, эри ўлимидан кейин ушбу насроний хотин имон келтирганини айтдилар. Бу ерда меросхўрларнинг гапи инобатга олинади ва хотин меросдан маҳрум қилинади. 3)Бир инсон сотиб олган нарсада айб бор деб эгасига қайтармоқчи бўлди. Сотувчи ушбу айб мол сотилганидан сўнг пайдо бўлган, деди. Агар харидор айб молни сотиб олишдан олдин содир бўлганига далил келтира олмаса, сотувчининг гапи инобатга олинади.\n11) "Гап-сўзлардаги асос ҳақиқатдир".\nГап-сўзларда уларнинг ҳақиқий маъноси инобатга олинади, мажозий маъноларига далил бўлсагина мурожаат қилинади. Мисоллар: 1)Биров ўзининг болаларининг болаларига вақф қолдирса, қизларининг болалари ҳам бунга киради. Чунки, қизнинг боласи ҳақиқатда ҳам боланинг боласидир. 2)Бирор нарсани еб-ичиш, кириб-чиқиш ва ухлаш борасида қасам ичса-ю, уни вакилига қилдирса, уни вакил қилган дейилади, бу билан қасам ичувчининг қасами бузилмайди.\nلا عبرة بالدلالة فى مقابلة التصريح\n12) "Очиқ-ойдин солиштирилганда далолат-ишорага эътибор қилинмайди".\nБирорта гап очиқ-ойдин ва маъноси аниқ ифодаланиб турганида, унинг бирор нарсага далолат қилиб ёки ишора қилиб турганига эътибор қаратилмайди. Мисоллар: 1)Вақф назоратчиларнинг умумий таомулига қараб тасарруф қилинаверади, бироқ, вақф шартлари ёзилган вақфнома бўлса, таомулга эмас, вақфномада кўрсатилган шартларга кўра тасарруф қилинади. 2)Харидор пулни тўламасдан олдин сотувчи олдида сотилган нарсани олди, буни сотувчи рад қилмади. Харидорга олиш дуруст, сукут аломати ризо бўлгани боис, пул бермагани учун сотилган нарсани сақлаб туриш мумкин эмас. Сотилган нарсани беришни талаб қила олмайди, балки сотувчи пулни беришни харидордан талаб қила олади. Бироқ, харидор нарсани олишдан аввал сотувчи олишни ошкора ман қилса, харидор пулни бермагунча нарсани ололмайди.\nلا مساغ للإجتهاد فى مورد النصّ\n13) "Далил келган жойда ижтиҳодга рухсат йўқ".\nБу ерда мазҳаб доирасида ижтиҳод қилиниб, якдиллик билан қабул қилинган оят ва ҳадислардан аниқ далили бор ҳукмларни ўзгартиришга ҳожат йўқлиги тушунилади.\n14) "Қиёснинг хилофига асосланган нарсадан бошқаси унга қиёс қилинмайди".\nОят ва ҳадисдаги далил билан келтирилган нарсага бошқасини қиёс қилиб ҳукм қилинмайди. Қиёс қилиш учун алоҳида далиллар зарур бўлади. Мисоллар: 1)Ўғрининг қўли чопилишига далил бор, унга кафан ўғрисини қиёс қилинмайди.\n15) "Ижтиҳод ўзининг ўхшашини синдира олмайди".\nИжтиҳод натижасида қилинган ҳукмни бошқа ижтиҳод бекор қила олмайди, қозининг чиқарган ҳукмини бошқа қози бекор қилмайди.\n16) "Машаққат осонликни жалб қилади".\nШариатда осонликни жалб қилиш мумкин бўлган ўринларда осонлик қабул қилинади. Бироқ, асли машаққатли бўлган амалларда осонлик жалб қилинмайди. Мисоллар: 1)Сафарда рўза тутилмайди, тўрт ракъатли фарзлар икки ракъатдан қилиб ўқилади. 2)Табибнинг бегона аёлга ёки уят жойларига қараши мумкин бўлади. 3)Яқин қариндошлар узоқ сафарда бўлсалар, узоқ қариндошлар тенги топилган қизни узатиб юборишлари жоиз.\nاذا ضاق الأمر إتّسع\n17) "Қачон иш тор келса, кенгайтирилади".\nМисоллар: 1)Ўғри ва фисқу фасод тарқатувчиларга ёмонлигини даф қилиш, уларни йўқ қилиш мақсадида имкон даражасида қарши курашилади. 2)Камбағални ундан пул олишда бойигунча кутиб турилади.\nلا ضَرَر و لا ضِرار\n18) "Зарар бериш ҳам, зарарга зарар билан жавоб қилиш ҳам йўқ".\nМисоллар: 1)Одамларнинг молларини асраш мақсадида ўғрилар тутиб қамалади. 2)Ёмон қўшнининг зараридан сақланиш мақсадида шуфъа ҳаққи жорий қилинади. 3)Бирор нарсани босқинчилик қилиб тортиб олинса, унга жавобан ўзбошимчалик билан босқинчининг нарсаси зўрлик билан тортиб олинмайди.\n19) "Зарар кетказилади".\nМисоллар: 1)Бирор таомни бир шаҳарда қарз олинса-ю, бошқа шаҳарда қарз қайтарилганда, у ерда таом қиммат бўлса, қарз берилган шаҳардаги қийматга кўра қарз тўланади. 2)Биров алданиб қолиб, зарар кўрса, уни алдовчидан ундириб олинади.\n20) "Заруратлар таъқиқланганларни мубоҳ қилади".\nМисоллар: 1)Ейишга бошқа нарса топилмай қолса, чўчқа гўштини ейиш мумкин. 2)Маййит кафансиз кўмилган бўлса, қабрдан кавлаб олинмайди. 3)Мажбур қилинганда, бировнинг молини ҳалокатга учратиш мумкин.\n21) "Заруратлар ўз миқдорига қараб ўлчанади".\nМисолар: 1)Ейишга бошқа нарса топилмай қолганида, ҳалолни топишга имкон бўлгунча миқдорда ҳаромни истеъмол қилиш мумкин. 2)Табиб касалнинг уят жойларига зарурат миқдорида, фақат керакли ўринларига қараши мумкин. 3)Фақат аёллар кўриши мумкин бўлган ўринларда уларнинг биттаси ёки иккитасининг гувоҳлиги инобатга ўтаверади.\n22) "Узр билан жоиз бўлган нарса унинг кетиши билан бекор қилинади".\nУзр сабабли жоиз бўлиб турган нарса узр кетиши ила яна ножоизга айланади. Мисоллар: 1)Хотинига яқинлашмайман деб қасам ичган кимса қасамини бузиш учун унга яқинлашмоқчи бўлганида касал бўлиб қолса, гап билан қасамини бузганини айтса жоиз бўлади. Агар қасамда тилга олинган яқинлик қилмаслик муддатидан олдин тузалса, жинсий алоқа билангина қасамини бузиш шарт қилинади.\n23) "Қачон манъ қилувчи кетса, манъ қилинган қайтиб келади".\nАгар бирор нарсага монеълик қилиб турган нарса кетса, ўша манъ қилиниб турган нарса қайтади. Мисоллар: 1)Совға қилинган нарсага бирор муттасил бўладиган нарса қўшилса, совғани қайтариб олиб бўлмайди. Агар ўша қўшилган нарса йўқолса, совғани қайтариб олиш мумкин бўлади. 2)Ижарага олинган ҳовли бузилса, ижара пулини тўлаш лозим эмас, бироқ, ҳовли ижара муддати ичида янгидан қурилса, ижара ўз кучида қолаверади. 3)Хотин уришиб, ўз айби билан уйдан чиқиб кетса, эри унга нафақа бериши лозим эмас. Бироқ, хотин айбини тан олиб, қайтиб келса, эрга хотинининг нафақаси вожиб бўлади.\nالضرر لا يُزال بمثله\n24) "Зарар ўзининг ўхшаши билан кетказилмайди".\nЗарар ўзига ўхшаш зарар билан ҳам, ўзидан кучлироқ зарар билан ҳам кетказилмайди. Зарарни кичикроқ, нисбатан кучсизроқ зарар билан даф қилиниши мумкин. Мисоллар: 3)Ҳомиладор аёл туғишга қийналса, туға олмаётган бўлса, бола она қорнида қимирлаб, тириклиги маълум бўлиб турса, болани ўлдириб, қиймалаб чиқариб олиш ман қилинади. Чунки, она бу билан туғолмай ўлиб қолиши мавҳум гап. 2)Харидор сотиб олган нарсада эски айбни топди. Шунда харидор молни қайтариб бериб, пулини олиши мумкин ёки пулдан айб миқдорича камайтириб олиши мумкин.\n25) "Умумий зарарни даф қилиш хусусий зарарнинг зиммасига тушади".\nМисоллар: 1)Темирчи устахонасини газмол сотувчилар растаси орасига қуришга рухсат этилмайди. 2)Дарё ёки катта анҳор ёки катта йўлларни бировнинг мулки орасидан ўтказиш мумкин бўлади. 3)Ёнғин ҳамма жойга ўтиб кетмаслиги учун қўшни, ҳамсоянинг ери ёки мулки бузилиши мумкин.\nالضرر الأشدّ يُزال بالضرر الأخف\n26) "Кучли зарар енгил зарар билан кетказилади".\nМисоллар: 1)Ота-оналар ва фарзандлар нафақаси бадавлат ўғиллар ва оталарнинг молидан берилади. 2)Зиммасига нафақа вожиб бўлган кимса нафақа тўлашдан бош тортса, уни ҳибс қилиш ва бунга зўрлаш мумкин бўлади. 3)Ижарадор ерга бирор дарахт ўтқазса, ижара муддати тугагандан сўнг дарахтни қўпориб олиш буюрилади, агар бу ерга зарар етказадиган бўлса, ер эгасига дарахтни сотиб олиши мажбур қилинади.\nاذا تعارض مفسدتان روعى أعظمهما ضررًا بارتكاب أخفهما\n27) "Қачон икки фисқу фасод ўзаро тўқнашса, енгилроғини қилиш билан икковидан зарари каттароғига риоя қилинади".\nИкки ёмон нарса бирга келса, зарари кучсизроғини қилишга мажбур бўлинса ҳам зарари кучлироғини кетказишга ҳаракат қилинади. Мисоллар: 1)Азон айтиш, имоматчилик қилиш, Қуръон таълим беришга маош олиш мумкин бўлади. 2)Золим подшоҳга қарши чиқишда жуда катта зарарлар бўлгани боис унга итоат қилиб турилади. 3)Ўлган аёлнинг қорнида тирик боласи қолгани маълум бўлса, қорни ёриб тирик болани қутқазилади.\nيُختار أهون الشرّين\n28) "Икки ёмон нарсадан енгил-осонроғи танланади".\nИкки ёмон ишдан бирини танлашга мажбур бўлиб қолинса, улардан енгилроғи ва осонроғи қабул қилинади.\n29) "Бузуқликни қайтариш яхшиликни чақиришдан авлодир".\nМисоллар: 1)Қаватларда турувчиларга бир-бирига зарар келтиришларига йўл қўйилмайди, гарчи ўша иш ўзларига фойдали бўлса ҳам. 2)Тегирмон ёки тутун қўшниларга зарар етказадиган бўлса, ҳамсояга ўз ерида тегирмон қуриб олиши ёки катта ошхона ёки тандир қуриб олишга рухсат берилмайди. 3)Иккита бир-бирови билан урушган мусулмонларни яраштириш учун ёлғон сўз ишлатишга рухсат берилади.\nالضرر يُدفع بقدر الإمكان\n30) "Зарар имкони борича дафъ қилинади".\nЗарарнинг ҳаммасини кетказишнинг иложи бўлса, ҳаммаси кетказилади. Агар бунинг имкони бўлмаса, иложи борича кетказишга ҳаракат қилинади. Мисоллар: 1)Агар ўлдирилган кимсанинг яқин қариндошларидан бирлари қасос олмасдан қотилни авф қилса, қолган яқин қариндошларга қотил хунпули тўлаб ўлимдан сақлаб қолинади.\nالحاجة تنزّل منزلة الضرورة عامّة كانت او خاصّة\n31) "Эҳтиёж хоҳ умумий бўлсин, хоҳ махсус бўлсин зарурат ўрнига туширилади".\nМисоллар: 1)Ижарага одамларнинг ҳожатлари ва эҳтиёжлари бўлгани боис жоиз ҳисобланади. 2)Ҳунармандлар ҳали ишламаган нарсалари учун ҳақ олишларига рухсат берилади. Чунки, одамларнинг ҳунармандларнинг ишларига кучли эҳтиёжлари бор. 3)Ҳали ўлиш-ўлмаслиги номаълум бўлса ҳам васият қилиши ва бу васиятнинг инобатга олиниши мумкин.\nالإضطرار لا يُبطل حق الغير\n32) "Мажбурият бошқанинг ҳаққини йўққа чиқара олмайди".\nХоҳ табиий, хоҳ нотабиий мажбурият бировнинг ҳаққини йўқ қила олмайди. Мисоллар: 1)Очликни даф қилиш учун бировнинг молидан олиб ейиш мумкин, бироқ, кейинчалик ўшанинг ҳаққи тўлиқ қопланиб берилади. 2)Ижарага экин экилса-ю, ижара муддати тугаганида экин пишиб етилмаган бўлса, то ҳосил йиғиб-териб олингунча экинга тегилмайди. Лекин муддат узайгани боис шу муддат учун ер эгасига ижара ҳаққи тўланади. 3)Бола эмизувчи доянинг шартнома муддати тугаса-ю, бола ҳали таом емайдиган ва доясидан бошқа бировни эммайдиган бўлса, ўша доя яна эмизиб туришга мажбур қилинади. Лекин унинг иш ҳаққи берилади.\n33) "Олиш ҳаром бўлган нарсани бериш ҳам ҳаром бўлади".\nМисоллар: 1)Пора олиш ҳаром бўлгани каби уни бериш ҳам ҳаром бўлади. 2)Фолбинга, қўшиқчига, қўшмачига пул бериш гуноҳ бўлгани каби уларнинг олганлари ҳам ҳаром бўлади.\n34) "Қилиш ҳаром бўлган нарсани талаб қилиш ҳам ҳаром бўлади".\nҲатто ҳаром ёки макруҳга сукут қилиш ҳаром ва макруҳ бўлгани каби қилиш ҳаром ёки макруҳ бўлган нарсани талаб қилиш ҳам ҳаром ёки макруҳ бўлади. Мисоллар: 1)Пора бериш ҳаром бўлгани боис "Пора бер!" деб талаб қилиш ҳам ҳаромдир. 2)Ўғирлик ҳаром бўлгани учун бировдан ўғирликни талаб қилиш ҳам ҳаром бўлади.\n35) "Одат ҳакам қилингандир".\nУмумий ёки хос одатлар бирорта шаръий ҳукмни исботлаш мақсадида, қачонки хилофига далил бўлмаса, ҳакам қилиниши мумкин. Мисоллар: 1)Бузилиб кетиш хавфи бўлгани боис боғбон дарахт остига тушган меваларни боғ эгаси рухсатисиз сотиб юбориши мумкин. 2)Бозорда тарозида ўлчаб сотиладиган нарсалар шаръий муомалаларда ҳам оғирлик ўлчови деб эътиборга олинаверади. 3) Қасам ичувчи одатдаги нарсаларга қараб қасам ичса, ноодатий ишни қилгани учун қасами бузилмайди.\nاستعمال الناس حجّة يجب العمل بها\n36) "Одамларнинг истеъмоли амал қилиш вожиб бўладиган ҳужжатдир".\nОдамларнинг бирор нарсани кўп ишлатишлари, уларнинг таомули амал қилиш лозим бўладиган ҳужжат ва далил ҳисобланади. Амалиётда жорий бўлиб келган урф-одат шаръий ҳукм сифатида инобатга олиниши даркор.\nالمُمْتنِع عادة كالمُمْتنِع حقيقة\n37) "Одатда имконсиз бўлган нарса ҳақиқатда ҳам имконсиз каби ҳисобланади".\nМисоллар: 1)Камбағаллиги билан танилган кимса бировда жудда катта маблағи борлигини даъво қилса, даъвосига қулоқ тутилмайди. 2)Мутавалли ёки васий вақфга ёки етимга ўзининг катта маблағдаги молини сарфлаганини айтса, даъвоси инобатга олинмайди.\nلا ينكر تغيّر الأحكام بتغيّر الأزمان\n38) "Замон ўзгариши билан ҳукмлар ҳам ўзгариши инкор қилинмайди".\nМисоллар: 1)Адолат нодир бўлиб қолган замонда гувоҳликка одамларнинг ичида энг оз гуноҳ қилувчиси танланади. 2)Сиёсат учун ҳар хил жарима турлари ишлаб чиқилиши, қамоқхоналар барпо этилиши мумкин.\n39) "Урф-одат далолати сабабли ҳақиқат тарк қилинади".\nМисоллар: 1)"Бош емайман!" деб қасам ичган одам чумчуқ бошини еса, қасами бузилмайди. Чунки, одатда чумчуқ боши ейилмайди ва гўшт бозорларида сотилмайди. 2)"Фалон жойга қадам босмайман!" деса, ўша ерга оёқлари қадамини босмасдан кириб борса ҳам қасами бузилади. Чунки, одатда бу сўз айнан қадам босиш маъносида эмас, балки келиш ва кириш маъносида ишлатилади.\n40) "Одат қачон доимий бўлса ёки ғалаба қилса, албатта эътиборга олинади".\nУрф-одатлар доимий ва изчил бўлса ёки бошқа ишлардан кўра у ғолиб ва кучли бўлса, шаръан ҳам эътиборга олиниши мумкин, агар бир неча одатлар тенг бўлса ёки кучсиз одатлар эътиборга олинмайди. Мисоллар: 1)Савдода нарх-наво шу юртда ҳукмрон бўлган ва доимий истеъмолда бўлган, ривож топган пул билан белгиланади. Агар бир неча пулнинг ишлатилиши тенг бўлса, савдода уларнинг қайси эътиборга олинаётгани аниқ белгиланиши керак, акс ҳолда савдо бузилади.\n41) "Эътибор ғолиб, кенг тарқалганига бўлади, нодирга эмас".\nБирор нарса кенг тарқалган ва аксар ҳолларда бўладиган бўлса, уни шаръан эътиборга олиш мақбул ҳисобланади. Унинг айрим ҳолларда бўлмай қолиши эътиборга олинмайди. Мисоллар: 1)Бугунги кунда қозиларга ишончсизлик кучли бўлгани боис қози ишни ўзи билганига қараб ҳукм чиқармайди, балки аниқ маълумотлар ва гувоҳларга кўра иш юритади. 2)Ҳайздан кесилиш эллик беш ёш деб белгиланади, чунки аксар аёллар бу ёшга келиб ҳайз кўришдан тўхтайдилар. 3)Бугунги кунда имоматчилик, диний таълим ишларини маош олмасдан холис адо қилиш жуда камайиб кетгани боис буларга ҳақ олишни жоиз деб фатво берилади.\n42) "Урф ҳолида танилган шарт ҳолида шартлашилган кабидир".\nМисоллар: 1)Агар савдога эгар ёки арқон ҳам киргани борасида сотувчи билан харидор тортишиб қолса, урфга қаралади. 2)Ҳунармандга бир муддат шогирд тушганидан сўнг ота-она билан уста таълим ҳаққи борасида келишмай қолсалар, урфга қаралади. 3)Ҳаммол юкни уловга юклаб бериши ёки уйга киритиб қўйиши борасида ҳам юк эгаси билан ҳаммол тортишиб қолсалар, урфга мурожаат қилинади.\nالمعروف بين التجّار كالمشروط بينهم\n43) "Савдогарлар орасида танилган нарса ораларида шартлашилган кабидир".\nСавдогарлар орасида шариатга зид бўлмаган бирорта иш кенг тарқалган бўлса, уни шаръан ҳам қабул қилинаверади.\nالتعيين بالعرف كالتعيين بالنصّ\n44) "Урф билан танилган нарса далил билан танилган кабидир".\nМисоллар: 1)Ҳовлини ёки дўконни ким яшашини ёки қандай иш қилишини келишмаган ҳолда ижарага берилса, хоҳлаган одам яшайверади, дўконни бузилишига сабаб бўладиган темирчилик каби ишлардан бошқа иш қилиниши мумкин. 2)Баззозлик растасидан дўконни ижарага олинса, қўшниларига озор берадиган темирчилик каби иш қилинмайди.\nاذا تعارض المانع و المقتضى يقدّم المانع\n45) "Манъ қилувчи ва тақозо этувчи бир-бирига қарама-қарши келиб қолса, манъ қилувчи муқаддам қилинади".\nМанъ қилувчи ва тақозо этувчи ишга рўпара келинганда, манъ қилувчини қилинади, тақозо қилувчи адо қилинмайди. Мисоллар: 1)Баланд ва пастки қаватларда турувчилар ўзларига қанчалик зарур иш бўлса-да, бир-бирларига зарар етказадиган ишни қила олмайдилар. 2)Агар ҳалол савдога шариатда ҳаром қилинган чўчқа ёки ароқни қўшиб сотиладиган бўлса, савдо ботил бўлади. 3)Совға савдо билан дуруст бўлмайди.\n46) "Тобеъ эргашувчидир".\nМисоллар: 1)Ер сотилганда унда кўкариб турган дов-дарахтлар ҳам савдога қўшилган, деб ҳисобланади. 2)Сигир сотилганда елинида тўлиб турган сути ҳам савдога ўз-ўзидан қўшилган бўлади. 3)Ҳовли сотилганда эса унинг томи ҳам савдога киритилади.\nالتابع لا يفرد بالحكم ما لم يَصِر مقصودا\n47) "Модомики мақсадга айланмаган бўлса, тобеъ ҳукмда алоҳида қилиб олинмайди".\nБирор нарсанинг таркибий қисми ҳисобланган, унга қарам бўлган нарсага алоҳида ҳукм қилинмайди. Бироқ, ўша таркибий қисм ҳам мақсад қилинган бўлса, унга алоҳида ҳукм қилиниши мумкин. Мисоллар: 1)Сигирнинг қорнидаги боласини ёки елинида турган сутни алоҳида сотилмайди. 2)Босқинчилик йўли билан бўғоз сигирни тортиб олинган бўлса-ю, ғасб қилувчининг қўлига тушганидан сўнг у туғса, сўнг ғасб қилувчининг суиистеъмоли туфайли бузоқ ўлдирилса, уни алоҳида тўлаб берилади.\n48) "Кимки бирор нарсага молик бўлса, унинг зарурати бўлган нарсаларга ҳам эгалик қилади".\nМисоллар: 1)Ер сотиб олса, ўша ерни суғорадиган ариқларга ҳам эгалик қилади. 2)Ҳовли сотиб олса, унга кириб-чиқиладиган йўлакчаларга ҳам эгалик қилган бўлади.\nاذا سقط الأصل سقط الفرع\n49) "Қачон асос йиқилса, шох ҳам йиқилади".\nАгар асос кетса, унинг шохлари, қўшимчалари ҳам кетади. Аксида эса ундай бўлмайди. Мисоллар: 1)Қарз берувчи қарздордан қарзини кечса, унга кафил бўлган кимсанинг ҳам кафолати бекор қилинади. 2)"Мана бу идишдаги сувни шу бугун ичаман" деб қасам ичилса-ю, идишдаги сув кун охирга етмасдан тўкиб ташланган бўлса, қасами ботил бўлади.\nالساقط لا يعود كما أنّ المعدوم لا يعود\n50) "Бекор қилинган нарса қайтмайди, худди йўқолган қайтмаганидек".\nМисоллар: 1)Гаровга нарса олган кимса, гаровни ушлаб туришдан ўзини соқит қилса, гаровга нарса олишдан бутунлай маърум бўлади. 2)Қарздан кечилганини қарздор қабул қилган бўлса, кейин қарз берувчи қарзни даъво қила олмайди. 3)Васият қилинган кимса ҳамда шуфъа ва қасос ҳаққи бор кимсалар ўз ҳақларини кечсалар, ҳақ соқит бўлиб, ундан бутунлай айриладилар.\nاذا بطل الشئ بطل ما فى ضمنه\n51) "Бир нарса ботил бўлса, унинг зимнидаги нарса ҳам ботил бўлади".\nМисоллар: 1)Бирор инсон бировга иқрор қилса ёки ўз ҳаққидан кечса, бу иқрор ва ҳақдан кечиш савдо ёки сулҳ борасида бўлса-ю, ўша савдо ва сулҳ бузилган деб топилса, иқрор ва кечиш ҳам бўлмаган деб ҳисобланади. 2)Сотишга мажбурланган сотувчидан бирор нарса сотиб олинса, мажбурлаш йўқотилса, савдо бузилган, деб ҳисобланиши мумкин.\nاذا بطل الأصل يُصار الى البدل\n52) "Қачон асл бекор бўлса, бадалга айлантирилади".\nБирорта нарса йўқолса, унинг ўрнини босувчи нарса ўрнига берилади. Мисоллар: 1)Қарзга берилган нарсанинг айнан ўзи қайтариб берилиши мумкин бўлмагани учун унга ўхшаган нарса ёки унинг қиймати бериб адо қилинади. 2)Босқинчилик йўли билан тортиб олинган нарса ҳалок бўлса, унинг ўхшаши ёки қиймати берилади.\nيغتفر فى التابع ما لا يغتفر فى المتبوع\n53) "Эргаштирувчида кечирилмаган нарса эргашувчида кечирилади".\nМисоллар: 1)Ерни экиш асбоблари ила вақф қилинади, унга асбоблар тобеъ ўлароқ киритилади. Чунки, асбоблар эргаштирувчи (ер)нинг эҳтиёжларидан ҳисобланади. 2)Харидор сотувчини сотилган нарсани ўзининг номидан олишга вакил қилса, тўғри бўлмайди. Чунки, битта одам ҳам топширувчи, ҳам олувчи бўла олмайди.\nيغتفر فى البقاء ما لا يغتفر فى الإبتداء\n54) "Бошланишда кечирилмаган нарса қолганида кечирилади".\nБирор ишнинг бошланишида айб кечирилмаса-да, ишнинг ўртасида ёки охирида кечирилиши мумкин. Мисоллар: 1)Шерикликдаги нарсани ижарага қўйиб бўлмайди. Унинг барча қисмини ижрага бериш мумкин. Агар шерикликдаги нарсанинг ҳаммасини ижарага қўйилса, сўнг ҳиссадорларнинг баъзиси шартномани бузадиган бўлсалар, ҳиссанинг қолган қисмида ижара саҳиҳ бўлиб, боқий қолаверади. 2)Турмушга чиқаётган аёл никоҳ қилинаётганда маҳрдан кечиши мумкин эмас. Бироқ, маҳр белгиланиб, никоҳ қилингандан сўнг аёл маҳрдан тамоман ёки бир қисмини кечиши мумкин. 3)Икки одам муайян нарх белгиламасдан савдони келишсалар, жоиз эмас. Муайян нарх белгиланиб, савдо бўлганидан сўнг сотувчи харидордан пулни кечса жоиз.\n55) "Бошланишдан кўра қолган осонроқ".\nБирор нарсанинг бошланишида ҳукм қилгандан, ишнинг қолган қисмида, унинг давомида ҳукм чиқариш осон кечади.\nلا يتمّ التبرّع الا بالقبض\n56) "Инъом этиш фақат қўлга олиш билангина тугал бўлади".\nСовғалар, садақалар берилган одам уни қўлига тўлиқ олиши билан комил бўлади. Мисоллар: 1)Бўлакларга бўлинадиган нарсаларнинг бир қисмини ҳадия қилишда, тўлиқ қўлга олиш маъноси бўлмагани учун бундай ҳадиялар жоиз эмас. Масалан, сутдаги ёғни, зиғирдаги мойни, буғдойдаги унни ҳадия қилиб бўлмайди. 2)Ҳадияни қабул қилувчи олишга лойиқ бўлиши керак, жинни, ёш гўдакка ҳадия қилинса, ҳадия комил бўлмайди. уларнинг васийлари қабул қилиб олишлари мумкин.\nالتصرّف على الرعية منوط بالمصلحة\n57) "Раиятни тасарруф қилиш маслаҳатга боғлиқ".\nХалқни, оммани тасарруф қилиш маслаҳатга, яхшиликка, одамларга қилинадиган фойдаларга боғлиқ ҳолда олиб борилиши шарт. Мисоллар: 1)Подшоҳ ҳеч кими йўқ кимсани ўлдирганни кечирса, авф тўғри ҳисобланмайди, жазо ҳам соқит бўлмайди. 2)Вақф қилувчининг шартларидан ташқари вазифаларни вақф учун таъйин қилиш мумкин эмас.\nالولاية الخاصّة أقوى من الولاية العامّة\n58) "Махсус эгалик умумий эгаликдан кўра кучлироқдир".\nМисоллар: 1)Мутаваллийси бор бўлган вақфларга қози эгалик қилиб, уни тасарруф қила олмайди. 2)Сағирларнинг васийси бўла туриб, қози унинг мол-мулкини тасарруф қила олмайди.\n59) "Гапни амалга ошириш уни эътиборсиз қолдиришдан яхшироқ".\nМисоллар: 1)Биров хотинини "Сен талоқсан, талоқсан, талоқсан!" деса, уч талоқ қилинган деб ҳисобланади. 2)Биров гарданида муайян қарз борлигини эътироф қилса, сўнг қарзга яна қўшимчаси борлигини иқрор қилса, айтилган қарзни қўшимчалари билан бор деб ҳукм қилинади. 3)Болаларига васият қилинса, ўзининг пушти камаридан бўлган болалари назарда тутилган, деб ҳисобланади. Агар бундай қилинмаса, боласи деб чақирилганларнинг ҳаммаси васиятга киритилиши керак бўлиб қолади.\nاذا تعذرت الحقيقة يُصار الى المجاز\n60) "Қачон ҳақиқат узрли бўлиб қолса, мажозга айлантирилади".\nМисоллар: 1)Биров: "Бу қозонни емайман" ёки "Бу дарахтни емайман" деса, қозон ва дарахт эмас унда пишган нарса назарда тутилган, деб ҳисобланади. 2)"Бу уйга қадам босмайман!" деса, айнан қадам босиш эмас, унга кириш тушунилади ва уйга уловда кирса ҳам қасами бузилган бўлади.\nاذا تعذر إعمال الكلام يُهمل\n61) "Қачон гапни амалга ошириш узрли бўлса, уни эътиборсиз қолдирилади".\nМисоллар: 1)Биров кафил бўлса, ўзи нимага кафил бўлганини билмаган бўлса, кафолат тўғри бўлмайди. 2)"Мана бу ҳовлини фалончига беринглар" деса-ю, бу гапи васият эканини ҳам, аслида ўша ҳовли фалончиники эканини айтмаган бўлса, бу гапга эътибор берилмайди. 3)Биров аъзосини кесиб ташлашганини даъво қилса-ю, бироқ ўша аъзо жойида турган бўлса, унинг даъвосига қулоқ солинмайди.\n62) "Бўлакларга бўлинмайдиган нарсанинг баъзисини зикр қилиш худди ҳаммасини зикр қилгани кабидир".\nМисоллар: 1)Биров хотинининг учдан бири ёки ярмини талоқ қилса, тўлиқ бир талоқ қилган бўлади. 2)Шуфъа ҳаққининг ярмини топширса, ҳамма ҳақдан кечган бўлади. 3)Қасоснинг тўртдан бири ёки бешдан бирини авф қилса, ҳаммаси соқит бўлади.\nالمطلق يجرى على إطلاقه ما لم يقم دليل التقييد نصّا او دلالة\n63) "Мутлақ модомики уни қайдлашга матн ёки далолат ҳолидаги далил бўлмаса, ўз мутлақлигига кўра юритилади".\nУмумийликни матн, яъни лафз қайд қилмаслиги керак, масалан, арабий от, андижоний дўппи каби. Умумийликни яна далолат ҳам қайдлаш керак эмас, масалан, "Мен учун ҳовли сотиб ол", дейилса, у дарҳол сотиб олса бўлади, бир йил ўтганидан кейин сотиб олганининг фойдаси йўқ. Мисоллар: 1)Бировни бозорда савдо қилишга вакил қилса, савдода ҳеч нарсани қайд қилинмаган бўлса, ўша вакил бозорда нақд ва насия, пулга ва матога ўзи хоҳлаган нарсани олиб-сотиши мумкин.\nالوصف فى الحاضر لغوٌ\n64) "Ҳозирдаги васф – сифатлаш бекордир".\nБирор нарса ҳозир бўлиб турганда уни сифатлашнинг кераги йўқ, шундоқ ҳам унинг ўзига қараб тушунса, билиб олса бўлади. мисоллар: 1)Сотувчи от сотаётганида ҳозир турган оқ отни савдо қилса-ю, "Сенга бу қора отни сотдим", деб юборса, харидор ҳам қабул қилса, байъ тўғри бўлади.\n65) "Савол жавобга оиддир".\nБерилган саволга қайтарилган жавоб ҳукм бўлиб ҳисобланади. Мисоллар: 1)"Хотинингни талоқ қилдингми?", деган саволга "Ҳа!" деб берилган жавобга кўра хотини талоқ бўлади. 2)"Фалончи ушбу уйга кирса, унга битта зиёфат лозим" дейилса, ўша кимса "Яхши, розиман!" деганидан сўнг уйга кирса, айтилган зиёфатни бериш унга вожиб бўлиб қолади.\n66) "Сукут қилувчига гапни нисбат қилинмайди, лекин ҳожат юзага келган вақтда сукут баён ўрнидадир".\nМисоллар: 1)Сотувчи кўз олдида харидор сотилган нарсани олаётганида сотувчи индамаса, унинг олишга ижозат берганини билдиради. 2)Бировнинг мол-мулкига унинг кўз олдида талофот етказилса, унинг сукути бунга ижозат берганини билдирмайди. 3)Қизни ўзининг тенггига турмушга берилмаётган бўлса, унинг сукути бунга ижозат берганини билдирмайди.\nدليل الشئ فى الأمور الباطنة يقوم مقامه\n67) "Ички ишларда нарсанинг далили унинг ўрнига ўтади".\nМисоллар: 1)Харидор сотиб олган нарсасида айб кўрса-ю, уни даволаса ёки тузатса, ўша айбига рози бўлганини англатади. 2)Даъвогар узоқ муддат давомида даъво қилмаса, масалан, вақфда 36 йил, бошқа ишларда 15 йил даъво қилмаса, шундан кейинги даъвоси инобатга олинмайди. 3)Танага жароҳат етказадиган ўткир нарса билан бировни ўлдириб қўйиши унинг шу ишни қасддан қилганини билдиради.\n68) "Мактуб хитоб кабидир".\nБировга атаб ёзилган ёзув худди ўша кимсага хитоб қилганга ўхшайди. Қози олдида эса бу имзо ёки муҳр билан тасдиқланган бўлсагина инобатга олинади. Мисоллар: 1)Хотинига: "Сен талоқсан" деб ёзиб юборса, ўша ёзувни хотини ўқиса ҳам, ўқимаса ҳам ёзган заҳоти талоқ бўлади. 2)Бировни бир ишга вакил қилиб юборса, ўша кимса ёзувни ўқиши биланоқ вакилга айланади. 3)Фалончидан қарзи борлигини ёки ундан кечишини ёзилган бўлса, бу қарзга иқрор ёки ундан иброъ ҳисобланади.\n69) "Гунг кимсанинг одатдаги маълум ишораси тил билан баён қилгани кабидир".\nГунг одамнинг никоҳ, талоқ, савдо-сотиқ, ижара, совға, гаров, иқрор, инкор, қасам кабиларда одатида қиладиган ишорасига қараб фикри инобатга олинади. Гувоҳликда эса бу инобатга ўтмайди, у бирор нарсани ёзиб ҳам тасдиқлаши керак бўлади.\n70) "Таржимоннинг гапи мутлақо қаб\n6 йил аввал 4044 Ҳамидуллоҳ Беруний\n6 йил аввал 3786 Шайх Муҳаммад Содиқ Муҳаммад Юсуф\n6 йил аввал 6386 Шайх Муҳаммад Содиқ Муҳаммад Юсуф\n6 йил аввал 6695 Одилхон қори Юнусхон ўғли\n6 йил аввал 3485 fiqh.uz\n6 йил аввал 3876 Шайх Муҳаммад Содиқ Муҳаммад Юсуф\n3 йил аввал | 89531\n3 йил аввал | 35745


ЎзА - Ёш божхоначилар “Заковат“да куч синашди\nЁш божхоначилар “Заковат“да куч синашди\n2010 йилдан буён Божхона институтида мунтазам ташкил этиб келинаётган мазкур танлов курсантларнинг мустақил фикрлаши, мантиқий тафаккур, китобхонлик маданиятини шакллантиришда ўзининг катта ҳиссасини қўшиб келмоқда.\nЎтган йиллар мобайнида ўтказилган “Заковат” интеллектуал мусобақалари тўртта курс доирасида ташкиллаштирилганлиги ўз навбатида ҳар бир курсантнинг ўз салоҳиятини намоён этиш учун имконият яратиб берди. Бу сафар ҳам одатдагидек тўртта жамоа финал босқичида ўзаро куч синашди.\nФинал босқичи Ўзбекистон Республикаси “Заковат” интеллектуал клубининг раҳбари Абдурасул Абдуллаев томонидан олиб борилди. Ҳар бир жамоа ўн бир раунд давомида саволларга жавоб беришди. Тўғри жавоблар бир балл, нотўғри жавоблар эса нол балл билан ҳисобланиб борилди. Ўн бир раунд натижасига кўра, бир хил балл тўплаган жамоалардан қўшимча саволлар ёрдамида ғолиблар аниқланди.\nЎйин натижасига кўра, жамоалар Божхона институти “Заковат” клуби кўчма кубоги, турли даражадаги дипломлар ҳамда фахрий ёрлиқлар билан тақдирланди. Шунингдек, жамоа аъзолари орасидан “Энг яхши билимдон”, “Энг яхши жамоа сардори” номинацияси бўйича билимдонлар ҳам муносиб тақдирланди.


Каримов номини абадийлаштириш қарори бўйича танлов якунига кўра, ҳайкалтарош Илҳом Жаборов унинг ҳайкалини барпо қиладиган бўлди.\nУ илгари Амир Темур ҳайкалини ясаганидан кейин у Каримов билан ҳайкалтарошлик борасида баҳсга киришганиден кейин диктатор ғазабига дучор бўлганди.\nУстидан жиноий иш очилиб, мол мулки мусодара қилинган.\nҲайкалтарош кейинги 5 йил мобайнида тоғларга чиқиб кетиб, бол етиштириш билан кун кўриб юрган.\nКаримов ўлимидан сўнг Жабборов яна ижодга қайтди. Тақдир тақозоси билан Каримовнинг ҳайкалини ясаш танлови ғолиби бўлди.\nТанловда турли мамлакатлардан жами 58 ҳайкалтарош 68 ёдгорлик лойиҳасини тақдим этишган.\nКимлар учундир бу маданий жароҳатдир\nЭлтуз нашри Каримов номини абадийлаштириш ғояси ҳақидаги фаоллар фикрини ўрганишда давом этади.\nБугун Германияда яшаётган ҳуқуқ фаоли Дмитрий Тихоновнинг фикрича, «Каримовга қўйиладиган ҳар бир ҳайкал ким учундир маданий жароҳатдир».\n2015 йилнинг октябрида унинг уйига ўт қўйилган, уй жиҳозлари, жумладан компютер ва оргтехникаси ёниб кул бўлган эди.\nТихоновнинг ҳамкасблари бу ҳодисани унинг инсон ҳуқуқлари фаолияти билан боғлашади.\nЎзбекистонда мажбурий меҳнатга мониторинги билан шуғулланиб келган Тихонов кейинчалик Германияга кетишга мажбур бўлганди.\nЛенин ва Сталин ҳайкаллари каби қулатилади\n«Қўрқмаймиз!» гуруҳи етакчиси\nБошқа бир ҳуқуқ фаоли, бугун Швецияда яшаётган Дилобар Эркинзода ҳам ҳукуматнинг Каримов номини абадийлаштириш қарорига қарши эканлигини айтади.\nУнинг акаси Искандар Худойберганов уйдирилган айблар билан 17 йилдан буён Жаслиқ қамоғида қолмоқда.\nУнинг фикрича, Каримов номини абадийлаштириш бўйича олиб борилаётган ишларнинг ҳаммаси вақтинчаликдир.\n«Ҳудди мана шу собиқ совет давридаги Ленин, Сталин ҳайкаллари қандай қулатилган бўлса каби, Каримовга қўйилгаҳ ҳайкалларни ҳам шундай қисмат кутаётганини ҳозирги ҳукумат ҳам билиши керак», дейди у.\nЎзбекистон тарихидаги қоп-қора доғ\n17 йилдан буён Норвегияда яшаётган 73 ёшли олим Абдулла Абдураззоқ ҳам, «абадийлаштириш жараёни узоққа чўзилмаслигини» айтади.\nУ Ўзбекистонда «Эрк» Демократик партиясига босимлар кучайганидан сўнг мамлакатни тарк этган эди.\n«Ислом Абдуғаниевич Каримов Ўзбекистон тарихига қоп-қора бир чиркин доғ бўлиб тушган шахсдир», дейди Абдулла Абдураззоқ.\nҲукуматнинг Каримов номини абадийлаштириш қарорини, бундан илгари шоир Жамол Камол, бастакор Зоҳид Ҳақназаров, философ олим Баҳодир Мусаев, ёзувчи Ғафур Йўлдошев, ўзбекистонлик фаол Анвар Хусаиновлар ҳам қоралаб чиқишган эди.\ndata-title="Фаоллар Каримовга ҳайкал қўйилишини қоралади" data-description="Каримов номини абадийлаштириш қарори бўйича танлов якунига кўра, ҳайкалтарош Илҳом Жаборов унинг ҳайкалини барпо қиладиган бўлди. У илгари Амир Темур ..." data-image="https://eltuz.com/wp-content/uploads/2017/04/r62459.jpg" data-url="https://eltuz.com/video/199776/" data-services="facebook,odnoklassniki,twitter,telegram" data-counter="ig">


"Ўзга сайёрада етти кун" китоби, Муродбой Низонов\nЎзга сайёрада етти кун\nМузаффар Аҳмад , Носир Фозилов\nМуродбой оддийгина кўзи қисиқ қорақалпоқ йигити. Жуссаси ҳам, қад-қомати ҳам одмигина; ундан кулгили ҳикоялар, ҳангомалар чиқишига ҳеч ҳам ншонгингиз келмайди. Аммо, асарларини ўқисангиз ё радиодан эшитсангиз ўз-ўзингиздан қиқир-қиқир кулаётганингизни сезмай қоласиз. Худо берган истеъдод эканда! Ё товба, ҳаёт икир-чикирларига микроскоп орқали қарайдими, билмадик. Оддийгина нарсалардан кулги чиқаради бу йигит.\nУшбу мажмуага кирган асарлари ҳам Муродбойнинг кулгисига, истеҳзосига йўғрилгандир. Ўқинг, маза қилиб кулинг, азиз китобхон!\nНосир Фозилов таржималари\n«Пошшойи кўйлагим» ......................................................................................... 4\nАйб ўзимда ............................................................................................................ 7\nҚон босими.............................................................................................................. 10\nБиз пайқамас эканмиз.............................................................................................13\nБетоб бўлиб қолдингизми?.................................................................................... 15\nИшончли курсантлар............................................................................................. 17\nМузаффар Аҳмад таржималари\nЎзга сайёрада етти кун .........................................................................................64\nМ.М. Бахтин карнавали\nБахт қаерда... – 4\nУзга сайёрада етти кун


"Наврўз — 2018 марафони" қандай ўтди? (+фото ва ғолиблар рўйхати) / Ўзбекистон янгиликлари, энг сўнгги хабарлар\n"Наврўз — 2018 марафони" қандай ўтди? (+фото ва ғолиблар рўйхати)\n20 март 2018, 20:31 2334 кўрилди\nБугун 20 март куни Ўзбекистон ёшлар иттифоқи ҳамда Ўзбекистон енгил атлетика федерацияси ҳамкорлигида “Наврўз” умумхалқ байрами муносабати билан республикамиз барча ҳудудларининг марказий кўчаларида 21 км. масофадан иборат бўлган “Наврўз — 2018 марафони”ни бўлиб ўтди. Марафон эрта тонгдан куй-қўшиқлар билан жуда қувноқ тарзда бошланди, турли миллат вакилларидан иборат ёшлар бирлашиб бу баҳор ва спорт байрамини кўтаринки руҳда нишонлашди. Тадбирда иштирок этган спортчи ва санъаткорлар байрамга кўтаринки руҳ бағишлашди.\nМарафон 2018 метр, 3 км., 21 км.даги масофаларда 10-11 синф ҳамда академик лицей ва коллеж ўқувчилари, ОТМ талабалари ва маҳаллалардаги уюшмаган ёшлар ўртасида ўтказилди.\n21 км - биринчи 10талик учун мукофот - велосипед, кейинги 300 киши учун мукофот – медаль\n3 км - биринчи 3 талик учун мукофот – велосипед, диплом, медаль\n2018м - биринчи 3 талик учун мукофот – велосипед, диплом, медаль билан тақдирлаш белгиланганди.\nМарафонда қизлар ҳам ўғил болалардан ортда қолишмади, буни мукофотланганлар рўйхатидан ҳам билиш мумкин.\n2018 м.га югуриш бўйича велосипедни қизлар қўлга киритишган бўлса, 3км.га югуриш бўйича ўғил болаларнинг қўли баланд келди ва велосипед билан тақдирланиишди. 21 км.га югуриш бўйича 5 нафар ўғил ва 5 нафар қиз бола ғолиб бўлишди.\n2018 метр масофа бўйича\n1 Азиз Самадов\n2 Денис Солдаженнов\n3 Руслан Кенжаев\n4 Самад Расулов\n5 Ўткир Раҳмонқулов\n1 Нурхон Мухаммедова\n2 Зарина Зиганишна\n3 Ивета Сегаль\n4 Ҳолида Аҳмедова\n5 Озода Ибрагимова\n3000 метр масофа бўйича\n1 Элёр Давлятов\n2 Жаҳонгир Раҳмонқулов\n3 Ҳусимардон Ускенов\n4 Асқар Мусурмонов\n5 Ислом Асқаров\n1 Ольга Паценко\n2 Зарина Юсупова\n3 Машҳура Шавкатова\n4 Шаҳноза Тоғаймуродова\n5 Шаҳризода Набихонова\n21 километр масофа бўйича\n1 Шохруҳ Давлатов\n2 Владислав Мамедов\n3 Ортиқ Рамазонов\n4 Бахтиёр Ўткиров\n5 Зикрилло Маматқулов\n6 Мирсаид Бухаров\n7 Тимур Орлов\n8 Илҳом Назаров\n9 Чингиз Байкашев\n10 Дониёр Қурбоналиев\n1 Тамила Қўчқорова\n2 Ўғилой Музаффарова\n3 Яна Качалей\n4 Елена Зенюк\n5 Анна Романика\n6 Актолкин Бухарбаева\n7 Сайра Каттак\n8 Мадина Тешабоева\n9 Настя Войсеховская\n10 Валерия Шаталова


ҲИКМАТНИНГ БОШИ – АЛЛОҲДАН ҚЎРҚИШДИР! — XUTBA.UZ\n11 12 2020 - 11:07 / - Жумуъа мавъизалари\nالحَمْدُ لِلَّهِ الَّذِي قَالَ فِي كِتَابِهِ الْحَكِيمِ «إِنَّ اَكْرَمَكُمْ عِنْدَ اللهِ أَتْقَاكُم» وَالصَّلَاةُ وَالسَّلَامُ عَلَى رَسُولِهِ الْكَرِيمِ الَّذِي كَانَ يَقُولُ «وَاللهِ إِنِي أَخْشَاكُمْ لِلَّهِ وَأَتْقَاكُمْ لَهُ» وَعَلَى آلِهِ وَأَصْحَابِهِ أَجْمَعِينَ\n(رَوَاهُ الْإِمَامُ التِّرْمِذِيُّ عن أبي ذرٍّ رَضِيَ اللَّهُ عنهُ)\nالتقوَى: هي الخوفُ مِنَ الجليلِ، والعَمَلُ بالتَّنزيلِ، والقناعةُ بالقليلِ، والاستعدادُ لِيومِ الرَّحيلِ\nيَا عَلِيُّ لا تُتْبِعْ النَّظْرَةَ النَّظْرَةَ فَإِنَّ لَكَ الأُولَى وَلَيْسَتْ لَكَ الآخِرَةُ\nяъни: “Ҳой Али биринчи назарга иккинчисини эргаштирма. Чунки биринчиси сен учун (Яъни, беихтиёр бўлгани учун унга жавобгар эмассан)иккинчиси эса сени зиёнинггадир” дедилар (Имом Термизий ривоятлари).\nلَيْسَ تَقْوَى اللَّهِ بِصِيَامِ النِّهَارِ، وَلَا بِقَيَامِ اللَّيْلِ، وَالتَّخْلِيطِ فِيمَا بَيْنَ ذَلِكَ،\nوَلَكِنَّ تَقْوَى اللَّهِ تَرْكُ مَا حَرَّمَ اللَّهُ، وَأَدَاءُ مَا افْتَرَضَ اللَّهُ\nМуҳтарам азизлар! Тақво охират сафари учун энг яхши озуқадир. Кумайл ибн Зиёд ривоят қиладилар: “Ҳазрати Али разияллоҳу анҳу билан бирга Жаббон қабристони ёнидан ўтиб қолганимизда, у киши қабристонга қараб: “Эй қабрларда ётганлар, эй қоронғуликларда ёлғиз қолганлар, сизларда нима гап? Биздан сўрасангиз, молларингиз тақсимланди, болаларингиз етим қолди, хотинларингиз бошқа турмуш қуришди. Бизда ана шундай хабарлар. Сизларда қандай хабарлар бор?” – деб сўрадилар. Сўнгра менга қараб: – Эй Кумайл, агар уларга жавоб қилиш учун изн берилганида: “(охират сафарига) озуқа олиб келинг, энг яхши озуқа тақводир”, деб айтишган бўлар эди, – дедилар. Кейин эса йиғлаб, бундай дедилар: “Эй Кумайл, қабр амаллар сандиғидир. Буни фақат ўлганингдан сўнг биласан…”.


Apple компанияси Калифорниянинг Купертино шаҳридаги бош штаб-квартирасида асосий флагман маҳсулоти – iPhone смартфонининг 12-талқини тақдимотини ўтказди. Тадбир компания расмий сайтида трансляция қилинди.\nСмартфон мобил алоқанинг янги авлоди – 5G технологиясини қўллаб-қувватлайди. Унинг нархи 799 доллардан бошланади.\niPhone 11 билан таққослаганда янги телефон 11 фоизга ингичкароқ, 15 фоизга кичикроқ ва енгилроқ. Қурилмага OLED экрани ўрнатилган, ундаги тасвир чуқурлиги аввалги моделдан икки баробар юқорироқ.\niPhone 12 дисплейи Ceramic Shield ҳимоя ойнаси билан ҳимояланган. Бу смартфоннинг тушириб юборилгандаги ҳимоясини 4 баробарга кучайтиради.\nЯнги телефонга янги процессор – A14 Bionic ўрнатилган, бу, тақдимотда айтилишича, «исталган бошқа бир смартфоннинг процессоридан 50 фоиз тезроқ» ишлайди.\nЯнги модел беш хил – қора, оқ, қизил, яшил ва кўк рангда чиқади.\nТақдимотда iPhone 12 Mini ҳам намойиш этилди. iPhone 12 ҳажми 6,1 дюм бўлса, унинг мини версияси 5,4 дюм (худди iPhone 8 каби).\nШунингдек, Apple яна икки янги модель – iPhone 12 Pro (6,1 дюм), iPhone 12 Pro Max (6,7 дюм)ни ҳам тақдим этди. Маълум қилинишича, iPhone Pro Max – компания тарихидаги энг катта дисплейга эга смартфондир.\niPhone 12 mini – 699 доллардан бошланади\niPhone 12 – 799 доллардан бошланади\niPhone 12 Pro – 999 доллардан бошланади\niPhone 12 Pro Max – 1099 доллардан бошланади\niPhone 12 ва 12 Pro учун 16 октябрдан бошлаб буюртма бериш мумкин. 12 Pro Max ҳамда 12 Mini хариди учун буюртмалар эса 13 ноябрдан бошлаб қабул қилинади.\nТақдимотда уй учун мўлжалланган овоз кучайтиргичнинг кичикроқ версияси – HomePod Mini ҳам намойиш этилди. Apple вакилларига кўра, колонка ва iPhone бир-бирини жуда яхши «тушунади»: унинг ёрдамида SMSларни ўқиш ва жўнатиш, билдиришномаларни кўриш ва смартфонни қидириб топиш мумкин.\nЭслатиб ўтамиз, Apple 15 сентябрда ҳам янги маҳсулотлари тақдимотини ўтказган эди.


Миллий Олимпия қўмитаси: Сузувчиларнинг лицензиясини чақиртириб олиш сабаблари Олимпиададан кейин кўриб чиқилади - Anhor\nAnhor Все посты Миллий Олимпия қўмитаси: Сузувчиларнинг лицензиясини чақиртириб олиш сабаблари Олимпиададан кейин кўриб чиқилади\nЎзбекистон Миллий олимпия қўмитаси натижалар бузиб кўрсатилиши бўйича айбловлар сабабли Токио Олимпиадасига боролмайдиган сузувчилар билан боғлиқ вазиятни бартараф этиш учун халқаро ҳуқуқшуносларни жалб қилди. Бу ҳақда “Спутник” нашри ёзади.\nЯпонияга республика шарафини ҳимоя қилиш учун борадиганларнинг якуний рўйхатига фақат иккита спортчи тушди – бу Наталья Критинина ва Хуршид Турсунов. Стартгача жуда кам вақт қолмоқда, шу боис янги лицензиялар бўлмаслиги аниқ бўлиб қолди. Ҳатто интизомий жазо сифатида уларни ҳам лицензиядан маҳрум қилишлари мумкин деган хавф-хатарлар бўлганди.\n«Ҳозир ҳуқуқшуносларимиз Токиода ишламоқда ва объектив манзарага эга бўлиш учун юз берган воқеанинг барча ҳолатларига аниқлик киритмоқда. Биз ушбу масала бўйича бой тажрибага эга халқаро ҳуқуқшунослар билан ҳамкорлик қиляпмиз. Ҳа, Халқаро сузиш федерацияси (FINA) ҳақиқатдан ҳам мусобақа натижаларини бекор қилди. Ўзбекистон сузиш федерацияси нодавлат ва нотижорат (ННТ) ташкилоти бўлгани боис биз бевосита улардан бирор нарса талаб қилишга ҳуқуқимиз йўқ. Якуний қарор Токио Олимпиадасидан кейин қабул қилинади. Ҳозир бутун эътибор Ўйинларга тайёргарликка қаратилмоқда. Нима бўлган бўлса, бўлди, ушбу воқеани муҳокама қилиб, йилнинг энг муҳим старти – Токио-2020 га тайёргарликда хатоликка йўл қўймаслик зарур», — дея изоҳлади вазиятни МОҚ матбуот хизматининг раҳбари Зафар Имомхўжаев.\nУ қолган барча масалалар, шу жумладан учта лицензиянинг чақиртириб олиниши ҳам, Олимпиададан кейин батафсил кўриб чиқилади.\nҚайд этиб ўтамиз, хорижий спортчилардан бири Тошкентдаги саралаш турнири пайтида натижалар бузиб кўрсатилганидан шикоят қилганидан кейин юз берган. У Ўзбекистон вакиллари учун малакавий сузишларда гўёки вақтни нотўғри қайд қилишганини кўрсатган. Текширув натижаларига кўра, бир нечта сузувчи Токио ўйинларида қатнашиш имкониятидан маҳрум бўлди.\nШодиев жамғармаси Россиядаги меҳнат муҳожирларига ёрдам бераётган “Саҳоват” марказини молиялаштиради


АҚШ Ким Чен Ир бош миясининг суратларидан унинг ўлимини тахмин қилган\n12:28 / 23.12.2016 13908\nАҚШнинг Марказий разведка бошқармаси ва Жанубий Корея разведкаси 2008 йилда КХДРнинг ўша вақтдаги етакчиси Ким Чен Ир бошмияси суратларини қўлга киритган. Разведкачилар ушбу маълумотлардан келиб чиққан ҳолда Шимолий Корея раҳбарининг 3-5 йиллик умри қолганини тахмин қилишган. Япониянинг йирик Asahi Shimbun газетаси ўз манбаларига асосланган ҳолда шу ҳақда ёзмоқда.\n2008 йил августида Ким Чен Ир инсультни бошидан кечирган, уни даволаш учун Хитой ва Франциядан шифокорлар таклиф этилган эди. Улар вазифани аъло даражада адо қилганлари сабабли КХДР етакчиси октябрь ойидаёқ ўз мажбуриятларини бажаришга киришган. Нашр Ким Чен Ир бошмиясининг компьютер томографияси орқали олинган суратлари қандай қилиб МРБ ва Корея Миллий разведка хизмати ихтиёрига тушиб қолганига ойдинлик киритмаган. Бироқ, Asahi Shimbun газетасининг таъкидлашича, айни шу нарса Шимолий Корея раҳбарининг соғлиғини тўлиқ ўрганиш имконини берган.\nУшбу таҳлиллар натижасида Ким Чен Ир 3-5 йил ичида янги инсультни бошидан кечириши тахмин қилинган ҳамда катта эҳтимол билан бу сафар у дош беролмаслиги айтилган. КХДР раҳбари 2008 йил октябридан сўнг, фаол турмуш тарзини олиб борди, Хитой ва Россияга сафар қилди.\nРасмий маълумотларга кўра, Ким Чен Ир 2011 йил 17 декабрда, биринчи инсультдан 3 йил-у 4 ой ўтгач, ҳаётдан кўз юмган. Мамлакатга унинг ўғли Ким Чен Ин етакчилик қила бошлади.


Самарқанд вилоят ҳокими Эркинжон Турдимовнинг вилоят тадбиркорларига МУРОЖААТИ - zarnews.uz\n“Миллий тикланишдан миллий юксалиш” сари одимлаётган мамлакатимизда халқимизнинг яшаш шароитини янада яхшилаш, тадбиркорликни ривожлантириш орқали юртимиз иқтисодий салоҳиятини ошириш, мақсадлари юксак фуқароларимизнинг ишбилармонлик ва тадбиркорлик қилишлари учун барча ҳуқуқий асос ва шароитлар яратилди.\nТадбиркорлик – инновацион ва замонавий ёндашувлар, илғор технология ва бошқарув усуллари асосида ташкил этиладиган иқтисодий йўналиш сифатида тараққиёт омилига айланиб бормоқда.\nБугун жамоатчилик ва халқимиз тадбиркорлар томонидан амалга оширилаётган ишлаб чиқаришдан тортиб, бунёдкорликкача, қишлоқ хўжалик маҳсулотлари етиштиришдан тортиб боғ-роғлар бунёд этишгача, турли хизматлардан тортиб туризмни ривожлантиришгача бўлган ҳамма жараёнларни кузатиб турибди.\nВилоятимизда ҳам соҳа ривожига алоҳида эътибор қаратилаётгани туфайли ёш, иқтидорли ва тажрибали ишбилармон тадбиркорларимиз барча соҳаларда жаҳон стандартларига тўлиқ жавоб берадиган маҳсулотлар ишлаб чиқариб, уларни “Ўзбекистон бренди” остида дунё бозорларига экспорт қилмоқдалар.\nРеспубликамиз Президенти Шавкат Мирзиёев раҳбарлигида 2019 йил 7 ноябрь куни ўтказилган видеоселектор йиғилишида “Бундан буён тараққиёт ва фаровонликка фақатгина тадбиркорликни ривожлантириш ва қўллаб-қувватлаш орқали эришиш мумкин”, деган фикр илгари сурилди ва бу фикрни барчамиз бирдек англаб олишимиз керак.\nМамлакатимизда кичик бизнес ва хусусий тадбиркорликни ривожлантириш, соҳа субъектларини ҳар томонлама қўллаб-қувватлаш юзасидан мутлақо янги тизим яратилмоқда. Тадбиркорликни ривожлантириш йўлидаги бюрократик тўсиқлар бартараф этилмоқда.\nБундай шарт-шароит ва имтиёзларга эга бўлган ҳиммати баланд ва шижоатли тадбиркорларимиз “Мен самарқандликман” деган номга муносиб бўлиш иштиёқида фаолият юритиб, янги иш ўринлари яратмоқдалар. Бундай тадбирли кишиларга “Балли Сизга, жонкуяр ва жонфидо тадбиркорлар, иқтисодий юксалишимиз ва фаровонлигимиз локомотивлари!” десак арзийди.\nМуҳтарам Президентимиз сизларнинг ҳеч қандай тўсиқларсиз, самарали фаолият юритишингиз учун барча шароит ва имкониятларни яратиб қўйдилар. Аввало, жойларда Бош вазир қабулхоналарининг ташкил этилгани, ушбу имконият натижасида Сиз, тадбиркорларнинг ҳар бир муаммонгиз ижобий ечим топаётганини алоҳида таъкидлаш лозим. Жумладан, Бош вазир қабулхоналарига жорий йилнинг 10 ойи давомида 2480 нафар тадбиркорлик субъекти мурожаат қилган бўлиб, уларнинг 2307 тасининг муаммоси ижобий ҳал этилди. Ушбу мурожаатларнинг 955 таси кредит, 464 таси ер ажратиш масалаларида бўлган. Бу эса ушбу соҳаларда ҳали талайгина муаммоларимиз борлигини кўрсатмоқда.\nШунингдек, бугунги кунга қадар 44 маротоба тадбиркорлик субъектлари фаолиятида учраётган муаммолар ва уларнинг ечимлари бўйича ҳар ҳафтанинг душанба куни “Душанба – тадбиркорлар куни” ўтказилди.\nМазкур қабулларда 1461 та тадбиркорлик субъекти томонидан турли даражадаги муаммоли масалалар кўриб чиқилиб, уларнинг 1048 таси (72 фоизи) ижобий ҳал этилди, 301 таси (21 фоизи)га тушунтириш, 112 таси (7 фоиз)га рад жавоблари берилди.\n“Тадбиркорларни қийнаётган иккита муҳим масала бор. Бу - уларга ер ажратиш ва кредит беришдир.\nКредит бериш тизими ҳам соддалаштирилиб (вилоят, республика банклари ваколатларини тумандаги банкларга бериш орқали), ортиқча қоғозбозлик ва сарсонгарчиликларга барҳам берилади”.\nБугунги кунда вилоятимизда 26 600 та кичик бизнес субъекти фаолият юритмоқда. Уларнинг сони жорий йилда 8500 тага кўпайиши кутилмоқда. Оилавий тадбиркорлик кенг тус олмоқда. Йил давомида хорижий инвестиция иштирокида 144 та янги корхоналар ишга туширилиб, уларнинг сони 500 тадан ошди.\nАйни кунда янги, кластер тизими иқтисодиётимизга изчил кириб келяпти. Жумладан, вилоятимизда пахтачилик тармоғида 8 та пахта-тўқимачилик кластерлари фаолияти йўлга қўйилди. Натижада ушбу кластерларда нафақат ғўзани етиштириш, балки пахтани йиғиштириб олиш ва қайта ишлаш, ип-калава, тайёр маҳсулот ишлаб чиқариш йўлга қўйилмоқда. Энг муҳими, кластерлар томонидан хориждан 1500 дан ортиқ замонавий қишлоқ хўжалик техникалари харид қилинди. Бундан ташқари, вилоятда қишлоқ хўжалиги маҳсулотлари ишлаб чиқариш, сақлаш, қайта ишлаш, қадоқлаш ва экспорт қилишга ихтисослашган 22 та агрокластер фаолият юритмоқда. Уларда йил давомида 106.0 минг тонна маҳсулотни қайта ишлаш, 7 минг тонна маҳсулотни қуритиш, 28.0 минг тонна маҳсулотни саралаш ҳамда 16 минг тонна маҳсулотни сақлаш имконияти мавжуд.\n2020 йилда кластер тизими янада кенг ривожланиб, ғаллачилик йўналишида 19 та кластер корхоналари ташкил этилади.\nҲудудий дастурлар доирасида 2019 йилнинг якуни билан 6 триллион сўмлик 801 та лойиҳа амалга оширилиши ва 16 094 та иш ўринлари яратилиши таъминланади. Бунинг натижасида қўшимча 25 миллион долларлик маҳсулот экспорт қилиш имконияти яратилади.\nБундан ташқари, 200 миллион доллардан ортиқ тўғридан-тўғри хорижий инвестициялар ўзлаштирилади.\nМасалан, Самарқанд шаҳридаги “Азия металл Проф” масъулияти чекланган жамиятида метални қайта ишлаш лойиҳасини амалга ошириш бўйича Хитой давлатидан 17,0 миллион доллар миқдорида тўғридан-тўғри хорижий инвестиция жалб этилди.\n“Мароқанд мева-сабзавот” масъулияти чекланган жамиятида қиймати 205,3 миллиард сўмлик, қуввати 20 минг тонналик музлаткичли омборхона ташкил этилди ва 100 дан зиёд иш ўринлари яратилди.\nҚишлоқ хўжалигини ривожлантириш дастурларида асаларичилик, балиқчилик, боғдорчилик, паррандачилик, узумчилик, чорвачилик соҳаларида 1,2 триллион сўмлик 400 га яқин лойиҳа амалга оширилди.\n2019 йилнинг ўтган даври мобайнида Самарқанд тадбиркорлари ҳамда Хитой, Жанубий Корея, АҚШ, Таиланд, Ҳиндистон, Россия, Қувайт, Венгрия давлатлари корхоналари иштирокида 12 маротаба бизнес форумлар ва В2В учрашувлар ўтказилди. Мазкур форумлар доирасида 15 дан зиёд келишувлар асосида умумий қиймати 334 миллион доллар миқдорида инвестиция лойиҳалари имзоланди.\n2019 йилнинг 10 ой давомида вилоятимизнинг 425 та экспортёр корхоналари томонидан жами 242,0 миллион долларлик саноат ва қишлоқ хўжалиги маҳсулотлари экспорт қилинди ва ўтган йилнинг мос даврига нисбатан 1,5 баробарга ошди. Ушбу даврда 75 та янги корхона экспортга жалб қилиниб, улар томонидан 35 миллион долларлик маҳсулот экспорт қилинди. Шу билан бирга 12 турдаги янги маҳсулот экспортга йўналтирилиб, экспорт ҳудуди 5 та янги давлатга кенгайтирилди.\nМаҳаллийлаштириш дастури доирасида 2019 йил учинчи чорак якуни билан 152,4 миллиард сўмлик 28 турдаги маҳсулот ишлаб чиқарилди. Бу маҳсулотларни сотиш ҳажми 153,8 миллиард сўмни ташкил этиб, 3,4 миллион долларлик маҳсулот экспортга чиқарилди. Иқтисод қилинган валюта миқдори 16,6 миллион АҚШ долларни ташкил этди.\nМаҳаллийлаштириш янги дастурлари устида ишлар олиб борилмоқда, 2020 йилда 255,8 миллиард сўмлик ва 2021 йил 287,1 миллиард сўмлик маҳалийлаштирилган маҳсулотлар ишлаб чиқариш бўйича қўшимча лойиҳалар тақдим этилди. Бу кўрсатгич 2019 йил якуни билан кутилаётган прогноз кўрсаткичидан (190,1 миллиард сўм) 2020 йилда 34,6 фоизга, 2021 йилда 51 фоизга оширилиши белгиланган.\nБанкларимиз томонидан тадбиркорларга жами 5,7 триллион сўмлик кредит маблағлари ажратилди, айниқса кичик бизнес субъектлари лойиҳаларини молиялаштириш мақсадида “Ҳар бир оила - тадбиркор”, “Фермер, деҳқон хўжаликлари ва томорқа ер эгаларини қўллаб-қувватлаш жамғармаси”, “Ҳунармандчиликни ривожлантириш жамғармаси”, “Бандликка кўмаклашиш жамғармаси”, “Ёшлар – келажагимиз” давлат дастурлари доирасида 473,0 миллиард сўмлик имтиёзли кредит маблағлари ажратилди.\nЮртбошимиз томонидан белгилаб берилган Самарқанд салоҳияти ва ихтисослашувидан келиб чиқиб, қишлоқ хўжалик маҳсулотларини қайта ишлаш, саноат ва туризмни ривожлантириш йўлида тадбиркорлик ташаббусларини қўллаб-қувватлаймиз.\nТадбиркорларимиз томонидан қишлоқ хўжалиги маҳсулотларини қайта ишлаш бўйича тақдим этилган 506 миллион долларлик 320 та лойиҳани амалга ошириш, 100 миллион доллар инвестиция киритиш ҳисобига туризм инфратузилмасини ривожлантириш, шунингдек, 270 та 800 миллион долларлик саноат дастурларини амалга оширишда ҳар бир лойиҳа шахсий назоратимизда бўлади. Лойиҳани ишлаб чиқаришдан, то уни амалга оширишгача бўлган барча жараёнда бевосита кўмак бериш биринчи галдаги вазифамиздир.\nШу билан бирга, ўтган йилларда минглаб ёшлар ўз бизнесини бошлаб тадбиркор бўлиб етишди, энди бошлаётганлар ҳам бор. Биз уларни эътиборсиз қолдирмаймиз. Уларнинг бизнес-лойиҳаларини ишлаб чиқишдан тортиб, ишини йўлга қўйгунча кўмак берамиз.\nБир нарсани чуқур англашимиз керак: Сизнинг лойиҳангиз – вилоятимизнинг келажаги ва аҳолимиз фаровонлигининг кафолатидир.\nВилоятдаги 4 та сектор раҳбарлари, барча бўғиндаги бошқарув ва назорат органлари тадбиркорликнинг ривожланишига халақит қилаётган тўсиқ ва ғовларни бартараф этиш ҳамда ҳар бир ҳудудда тадбиркорликни қўллаб-қувватлашнинг кафолатларини таъминлайди.\nҳар бир тадбиркорнинг мулки дахлсиз, ҳеч бир тадбиркордан турли сабабларни важ қилиб, унинг мулки тортиб олинмаслиги ёки бузилмаслиги кафолатланади ҳамда тадбиркорлар мол-мулки дахлсизлиги таъминланади;\nТадбиркорлик фаолиятига боғлиқ бўлган давлат идораларининг барча ходимлари билиб олсин - бюрократия, тадбиркорларимизга тўсиқ бўлиб уларнинг қимматли вақтини олиб сансоларликка йўл қўйганларга кескин чоралар кўрилади.\nАгарда сизнинг фаолиятингизга ноқонуний аралашувларга йўл қўйилса ёхуд қайсидир жабҳада Сизларга кўмак зарур бўлса менинг доимий ишловчи телеграм мессенжеримга (97 405-40-06), facebook ижтимоий тармоғидаги саҳифам, вилоят ҳокимлигида ташкил этилган 24 соат ишловчи (1177) ишонч телефонлари орқали ёхуд савдо-саноат палатаси Самарқанд вилоят ҳудудий бошқармасида ҳафтанинг душанба куни “Тадбиркорлар қабули”га, ҳафтанинг чоршанба куни “Инвесторлар куни” муносабати билан ўтказиладиган қабулларимга келиб, шахсан мурожаат қилишингиз мумкин. Биз албатта, Сизнинг муаммонгизни қисқа муддатларда ҳал этиш ҳамда амалий ёрдам бериш чораларини кўрамиз.\nСизлар бугун нафақат ишлаб чиқарувчи, яратувчи, бизнес олами, балки жамоатчиликнинг фаол вакилисиз. Сиз халқ билан бирга, халқ дарди ва қувончи билан яшайсиз. Шу боис тадбиркор билан янада жипслашиб ишлаш, уларнинг дарди-ҳолини эшитиш, муаммоларига тезда ечим топиш асосий вазифамиз бўлиб қолади.


Эҳтиёт бўлинг, “тик ток” – Bong.uz\nЭҳтиёт бўлинг, “тик ток”\nXXI техника асрида интернет инсоният ҳаётининг муҳим қисмларидан бўлиб улгурди. Бугунги кунда Telegram, imo, whats app, wiber, twitter, instagram каби ижтимоий тармоқлардан доимий тарзда фойдаланувчилар бир неча миллиард нафардан ортиқ.\nБироқ яна бир шундай дастур борки, унинг ташкил этилганига кўп бўлмаса-да, юқорида тилга олиб ўтилган мессенжерлардан фарқли равишда тезлик билан оммалашди. Бу ҳам бўлса, интернет оламининг “кенжатойларидан” бири “Тик Ток”дир.\nЯқинда бир нечта синфдош ўртоқларим қандайдир қўшиққа рақсга тушаётганини кўриб, ҳайрон бўлдим. Ёнларига бориб, нима қилаётганларини сўрасам, “буни “Тик Ток”ка қўямиз, кейин “звезда” бўлиб кетамиз”, деб хандон отиб кулишди. Тўғриси, бу жараёндан ҳайратда эдим. Боиси, тадбирларга зўр-базўр иштирок этадиган дўстларимнинг шундай “қобилиятлари” борлигини энди кўрдим. Қизиқ, бу ўзи қандай тармоқ? У қандай қилиб инсоният ҳаётидан бунчалик тез ўрин олди?\n“Тик Ток” интернет тармоғи 2018 йилда Хитойнинг “Byte Dance” компанияси томонидан яратилган бўлиб, асосан, қисқа видеоларни яратиш ва кўриш учун мўлжалланган. Ташкил этилганига унча кўп бўлмаган халқаро тармоқ ҳозирга келиб, қисқа видеороликлар тақдим этиш бўйича нафақат Хитойда, балки бутун дунёда етакчилардан бири бўлиб улгурди, десак, хато бўлмайди. Статистикага назар ташлар эканмиз, ушбу дастурни 150 дан ортиқ мамлакатдан 2 миллиардга яқин қатлам юклаб олганига гувоҳ бўламиз. Дастур барча мамлакатларда “Тик Ток” номи билан машҳурлик чўққисига чиққан бўлишига қарамай, “дунёга келган” юртда уни “Duoyin” номи билан аташади. “Duoyin” ҳамда “Тик Ток” аслида ишлаш тизими жиҳатидан бир хил бўлса-да, чин мамлакатида ушбу платформадаги давлат цензурасини бузадиган жиҳатлари тақиқлаб қўйилган. Бугунги кунда тармоқнинг Лос-Анжелес, Нью-Йорк, Лондон, Париж, Берлин, Жакарта, Сеул ва Токио каби ривожланган шаҳарларда ўз офислари мавжуд.\nЮқорида таъкидлаб ўтганимиздек, ушбу интернет тармоқларидаги “кичкинтой”нинг дунё юзини кўрганига эндигина 2 йилдан ошди. Шу сабаб бўлса керак, “Тик Ток”дан фойдаланувчиларнинг асосий қисмини ёшлар ташкил қилади. Масалан, Хитойда фойдаланувчиларнинг 60 фоизи 25-44 ёш оралиғидагилар бўлса, бошқа мамлакатларда бу кўрсаткич 43 фоиздан иборат. Россиялик мутахассислар 2019 йилда ушбу тармоқнинг мамлакатда қай даражада машҳурлиги ҳақида изланишлар олиб борди. Натижалар эса кишини ҳайратлантирмай қолмасди: ҳар бир ойда фойдаланувчилар ўртача 16 миллиарддан ортиқ видеони томоша қилган. 21 миллионга яқин видеони тармоққа жойлаштирган. Бундан ташқари, “Тик Ток”дан ўрин олган 23 миллиондан зиёд видеороликни бошқа ижтимоий тармоқларга бўлишишган ҳамда 2 миллиардга яқинига “лайк” босишган.\nДастурнинг бир қанча афзаллик томонлари ҳам бор. Хусусан, у барча халқларни бирлаштириш, ўзларидаги қобилиятни оммага кўрсатиш каби жабҳаларда қойилмақом кўприк вазифасини бажариб келмоқда. Бу жуда ҳам яхши, албатта. Ахир, иқтидорли инсон ўз маҳоратини бутун дунё билишини жуда ҳам хоҳлайди, шундай эмасми?\nБироқ “ҳар яхшининг бир ёмони бўлади” деганларидек, ушбу платформада яхши роликлар билан бир қаторда, киши дилини ғаш қиладиган, бачкана хатти-ҳаракатларни ўзида жамлаган видеолар асосий ўринга чиқиб кетган. Бунда фойдаланувчилар кўпроқ томошабин йиғиш мақсадида ҳар нега тайёрлигини жойлаган махсус видеороликлардан билиш қийин эмас. Чамаси, бундан бир қанча вақт муқаддам айнан ушбу программа бир ўсмирнинг умрига зомин бўлган. Хориж мамлакатларидан бирида бола “Тик Ток” учун махсус видеоролик қиламан деган мақсадда машинаси билан турли хилдаги “трюк”лар қилмоқчи бўлади. У автомобилни максимал тезликка олиб чиқади ва тўсатдан тормозни босиб рулни буради. Натижада автомобиль бир неча маротаба “оёғи осмондан бўлиб”, йўл чеккасидаги симёғочга урилади. Оқибатда “Тик Ток”да машҳур бўламан деган “қаҳрамон” бу дунёни тарк этади.\nБу бизга маълум бўлган бир мисол холос. Яна бир ачинарли далил: аксарият ёшлар вақтини шу дастурда ўтказмоқда. Келажак ёшлари шундай бўлса, юртимиз тақдири қандай бўларкан деб ўйлаб қоласан киши…\nМайли, ҳозирда замон билан ҳамнафас бўлиш давр талаби. Ундан орқада қолдингми, демак, қолоқ тоифа вакиллари қаторидан жой оласан. Лекин ҳар нарсада меъёр деган бўлишини унутмаслик лозим. Шундагина келиб чиқадиган муаммолар анчагина камаяди ҳамда жиддий оқибатларни етаклаб келмайди. Агар бунинг акси бўлгудек бўлса борми…\nАнгрен шаҳри 46 умумий ўрта таълим мактаби ўқувчиси\nPrevious Хоинликми ё қаҳрамонлик?\nNext “Иккиюзламачиликни мактабдан ўрганяпмиз!”


МУШРИКЛАР НЕГА ҒОРГА КИРИШМАГАН » O'zbekiston musulmonlar idorasi Qashqadaryo viloyati vakilligi rasmiy sayti\nМУШРИКЛАР НЕГА ҒОРГА КИРИШМАГАН\n9-01-2021, 09:39 27 Ўқиш режими + -\nКофирларни ғорга киришдан ўргимчак уяси ёки кабутар тухуми тўсгани йўқ, балки Аллоҳнинг Ўзи тўсди. Агар мушриклар “Муҳаммад бу ғорга беркиниши ақлга тўғри келмайди” деган тақдирда ҳам, ғорда ҳеч ким йўқлигига кўнгиллари хотиржам бўлиши учун у ерга кириб кўришган бўларди. Лекин Аллоҳ субҳанаҳу ва таоло ўйлар ва ақллар устидан Ўзи ҳокимлик қилиб, Ўзи идора қилувчидир. Шу боис Аллоҳ субҳанаҳу ва таоло ғор оғзигача излаб келган мушрикларнинг хаёлларига ғорга кириб чиқиш фикрини келтирмади.\nМабодо улар ғор ичига кирган тақдирда ҳам Аллоҳ таоло Ўзининг Расули ва Расулининг ҳамроҳи Абу Бакр розияллоҳу анҳу билан бирга бўлгани учун мушриклар барибир кўра олишмаган бўларди!


Ҳар куни истеъмол қилинадиган 5 та зарарли маҳсулот\nБиз истеъмол қиладиган ҳамма озуқа ҳам фойдали эмас. Олимлар ҳар куни ер юзининг турли бурчакларида яшовчи миллионлаб инсонлар томонидан истеъмол қилинадиган ва органпизмга зарарли бўлган 6 та маҳсулотни санаб ўтди, деб ёзади “Сегодня.ua” нашри.\n1. Дудланган колбаса\nКолбаса ишлаб чиқарувчилар дудлашнинг анъанавий усулидан бугунги кунда деярли фойдаланмайди. Улар дудланган колбасани махсус суюқликда ушлаб туришади. Суюқлик таркибида эса токсик модда формальдегид мавжуд.\n2. Қаттиқ шимиладиган конфетлар\nШимиладиган конфетлар таркибида тиш эмалини емирувчи ва ошқозон шиллиқ пардасига зарар етказувчи моддалар бор. Интернетда бундай турдаги конфетлар ошқозонга тушгач, қандай ҳолат кузатилиши акс этган видеороликларни томоша қилишингиз мумкин. Бундай томошадан сўнг конфет егингиз келмай қолади.\n3. Майда балиқли консервалар\nШпрот балиғини консервалаш жараёнида бензопирен деб аталувчи канцероген моддаси қўлланилади. Бу модда эса инсон организми учун зарарли моддалар орасида биринчи ўринда туради. Бироқ консерва ишлаб чиқарувчилар аксарият ҳолларда маҳсулот таркибида бу моддани кўрсатмайди.\n4. Узоқ муддат сақланувчи сут маҳсулотлари\nАгар сутни музлатгичда икки ҳафтадан ҳам кўпроқ муддат сақлаш мумкин бўлса, бу маҳсулот таркибига турли антибиотиклар қўшилганидан далолат беради. Антибиотиклар эса жигарни ишдан чиқаради ва организмнинг моддаларни қабул қилиш функциясини бузади.\n5. Тарвуз ва қовун\nТарвуз ва қовунни август ойига қадар истеъмол қилиш—организм учун ўта хатарли. Чунки, уларни тезроқ пишириш ва бозорга олиб чиқиб сотиш мақсадида деҳқонлар турли кимёвий моддалардан фойдаланади. Улар эса инсон организмига салбий таъсир кўрсатади. Мутахасисларнинг фикрига кўра, сентябрь ойида тарвуз ва қовунни бемалол истеъмол қилиш мумкин. Сабаби, бу ойга келиб полиз маҳсулотлари табиий равишда пишиб, етилади.


Тушда тиш курса туш табири тиш батафсил малумот ўқинг\nT - lotincha / Tushlar tabiri\nТиш тушда туш табири\nТиш тушда курса туш табири – Инсон тушидаги тиш жуда кенг табирга эга. Бундай туш киши ҳаётида муҳим аҳамият касб этади. Тушдаги тиш яқинларга, дўстларга, қариндошларга ишора беради.\nАгар сиз тушда ўзингизни тишсиз ҳолда кўрсангиз, бу туш сизни бирон бир ишда, юмушда ожиз ва ёлғиз қолганингизга далолат беради. Бордию сиз бошқаларни тишсиз эканлигини кўрсангиз, душманингиз сизнинг олдингизда ожиз эканлигига ишора.\nБундан ташқари тушдаги тишлар туш сохибиниг оила азоларини бидиради. Оғизнинг юқори қисмида жойлашган тишлар эркаклар. Пастки қисимдагиси эса аёллар ҳисобланади. Тушда тишнинг қимирлаши, бемор кимсага далолат берса, унинг тушиши бемор кимса вафот этишига далилдир.\nАгар тушингизда иккиталик тишга ўхшаш тиш ўсиб чиққанини кўрсангиз, ўнгда оила азоларингиз кўпаяди. Инсон тиши кумушдан бўлганлигини кўриш, ташвишдир. Бордию сизнинг олд тишларингиз тушиб, ўрнига бошқаси ўсиб чиқса, ишингизда янгилик бўлади ёки ишингизни ўзгартирасиз.\nБордию бемор кимса барча тишларини тушиб кетганлигини кўрса, ўнгда тезда соғайиб кетишига далолат беради. Тушдаги тиш доктори эса, ўнгдаги кўнгилсиз воқеаларга ишора. Агар кимса ўз бармоғини тишласа, ташвишга табир қилинади.\nТушда тиш курса: Миллер табири\nМиллер табирида тушдаги тишлар қуйидагича ифодага эга. Тушдаги озода ва оқ тишлар, омад ва соғлик демакдир. Чирик ёки қуртлаган тишлар, кўнгилсизликка табир қилинади. Тиш чўткасини, пастасини сотиб олиш, меҳмон келишига ишора беради. Бордию инсон тушда, тишига нимадур ёпишиб турганини кўрса, ўнгда айрилиқ азобини тотади.\nСуний яни пратез тишларни кўрган киши, ёлғон севгидан азоб чекади. Тиш тушиши, яқинлардан бири бандаликни бажо келтириши демакдир. Уриб синдирилган тишлар эса, омадсизлик белгиси саналади. Агар тушингизда тиш қўйдирсангиз, ўнгда фойда кўрасиз. Бордию тишингиз қонамасдан тушадиган бўлса, яқинларингиздан бири сизни ғийбат қилади. Агар тишингиз оғриса, дўстларингиз билан алоқаларингиз мустаҳкамланади.\nНострадамуснинг табир қилишича тиш бу инсон ҳаётининг янгиланиши ва энергияга тўлиши рамзидир. Агар тишларингизни суғурса, яқин кишиларни йўқотишдан қўрқишингизни билдиради. Тишлар тушиши, мақсадингизга йетишиш йўлида қиладиган ҳаракатларингиз қийинчиликлар билан содир бўлади.\nТуш табири тиш: Ванга табири\nВанга табирида – Тепа тишлар эркакларни, Пастки тишлар эса аёлларни билдиради. Инсон жағ тишлари эса манавий ва моддий эхтиёжларни ифодалайди. Тушда тишларингизга нима бўлганлигига қараб қариндош ва яқинлар ҳолидан боҳабар бўлишингиз мумкин. Агар сиз тушда ортиқча тиш ўсиб чиққанини кўрсангиз, унда қариндошингиздан фойда кўрасиз.\nБордию сиз тушда тишингиз камлигини кўрсангиз, майда ташвиш ва зарарга далолат. Агар хомиладор аёл тишини қўлига ёки этагига тушганини кўрса, боласи нобуд бўлишидан далолат беради.\nТишлар яқин оила азолардир. Туш кўрувчи тепа жағ тишларини кўрса, бу ота томон қарндошларни билдиради. Пастки жағ тишлари эса она томон қарндош хисобланади. Устги ва пастки жағда жойлашган иккита олд тишлар, туш сохибининг энг яқин авлодлари хисобланади.\nТиш тозалаш нимадан далолат\nТушдаги тиш тозалагич ёки тиш тозалаш, тавба ва истиғфорга далолат. Агар у билан сочга ишлов берилса, мол давлат кетиб хорлик топади. Бордию шу ва шунга ўхшаш нарса билан кийм тозаланса, умр йўлдоши билан алоқаларига путур йетади.\nТиш огриса – Дўстлар билан алоқлар мустахкамланиши.\nТиш ювса – Тавба.\nЯнги тиш чикса – Фойда.\nТиш олдирса – Беморлик.\nТишлар тукилса – Қийинчилик.\nТиш доктор – Кўнгилсиз воқеа.\nТушда тишлаш, меҳр мурувватнинг ортишига далолат беради. Агар кимса тушда ўзини тишласа, ўнгида бирон кимсадан зарар кўради. Бордию нотаниш киши сизни тишласа, душманларингиздан фалокат келади. Тишлаганда қон чиқиши, севгиниг ортишига далолат беради. Агар бирон кимса тушда бармоғини тишласа, ўнгида, уятга қолади.\nЭркак тушда туш табири\nИлон тушда туш табири\n31.12.2021 в 04:57\nАллох рози булсин.


Манба: Нодира Қодировага бир эмас, икки марта ўқ узилган (фото) » Ўзбекистон янгиликлари – Zamin.uz\nМанба: Нодира Қодировага бир эмас, икки марта ўқ узилган (фото)\n06 октябрь 2019, 19:13\nТуркияда ҳукмрон партия депутатининг уйидаги сирли ҳодиса оқибатида вафот этган Нодира Қодирова аслида қотиллик қурбони бўлиши мумкин.\nDeutsche Welle тарқатган хабарга кўра, марҳумнинг жасади Ўзбекистонга келтирилгач, дафн этишдан олдин ювиш чоғида унинг танасида иккита ўқ тешиги ва кўкарган жойлар борлигининг гувоҳи бўлишган.\n«Қизнинг оила аъзолари қўрқиб қолишган»\nБунга қадар Қодирова юрагидан бироз юқорироққа ўзи ўқ узгани, яъни ўз жонига қасд қилгани айтиб келинаётган эди. Аммо, Нодиранинг қариндоши шахсини очиқламаслик шарти билан DW мухбирига айтишича, марҳумнинг оёғида ҳам ўқ узилганидан қолган тешик, елкаси ва қўлларида эса кўкарган жойлар бўлган.\nШунингдек, тасдиқланмаган маълумотларга кўра, жасад Ўзбекистонга олиб келингач, такрорий суд-тиббий экспертизаси ўтказилмаган. Қолаверса, марҳум дафн этиб бўлингунига қадар депутат Ширин Уналнинг одами жараённи мунтазам кузатиб турган.\nБундан ташқари, марҳумнинг оила аъзолари айни жараён давомида Туркия элчихонасига 2-3 марта бориб келишгани айтилмоқда.\nDW манбалари оила аъзолари қаттиқ қўрқиб қолишгани, ОАВ вакиллари билан ортиқ мулоқот қилишни исташмаётганини билдирган. Оиланинг уйи яқинида номаълум сабабларга кўра 24 соат давомида икки милиционер тургани ҳам иддао қилиняпти.\nМаълум бўлишича, ушбу иш юзасидан эндиликда адвокат Бирол Ўзтурк ўзбекистонлик оила томонида туриб шуғуллана бошлайди. Ҳозирча у оиладан тегишли ваколатни олмаган, шу боис иш материаллари, хусусан суд-тиббий экспертизаси хулосаси билан таниша олмайди.\nDW мазкур ҳолат юзасидан депутат Ширин Уналнинг Туркия парламентидаги офиси билан боғланган. Қўнғироққа депутатнинг вакили жавоб бериб, бу масалада ҳеч қандай изоҳ бера олмаслигини, барча саволларга прокуратура ўз баёнотида жавоб берганини билдирган.\nАнқара прокуратураси баёнот берди\nАнқара шаҳар прокуратураси жамоатчилик орасида тарқалаётган миш-мишларни рад этиб, ёзма баёнот билан чиқди.\nУнда айтилишича, 23 сентябрь куни соат тахминан 21:00да Нодира Қодирова исмли шахс ўзини ўқотар қурол билан отиб қўйгани ҳақидаги хабар келиб тушиши биланоқ, прокуратура ходимлари дарҳол воқеа жойига етиб боришган.\nИдоранинг расмий билдиришида ҳодиса рўй берган жойни кўздан кечириш, суд-тиббий экспертизаси ва гувоҳларнинг бармоқ изларини олиш каби процедуралар номувофиқ тарзда ўтказилгани ҳақидаги гап-сўзлар инкор қилинган.\nТаъкидланишича, воқеада Beretta маркали, 9 мм калибрли яримавтомат тўппончадан фойдаланилган. Ўқ қизнинг кўкрак қисмидан 5-6 см юқорироққа отилган.\nШунингдек, прокуратура марҳумнинг телефони экспертиза учун олингани ва ундаги қўнғироқлар ҳақидаги қайдлар таҳлил қилинаётганини ҳам қўшимча қилган.\nМаҳкама маълумотига кўра, ҳодиса атрофидаги барча шахслар, жумладан Ширин Уналнинг ҳам бармоқ излари олинган. Тергов давомида Ширин Унал, шунингдек, Нодиранинг уч дўсти – Абдуллоҳ, Лайло ва Нигора ҳам кўрсатма берган.\nЖасадни кўрган Нодиранинг акаси ҳамон қотиллик рўй берган, деган шубҳада\nАйни пайтда, Нодира Қодированинг акаси Муҳаммад Али синглиси қотиллик қурбони бўлган, деб ишонмоқда. Бундан олдин у Нодиранинг ўз жонига қасд қилиш учун сабаб бўлмагани, синглиси жинсий зўравонликка учраган бўлиши мумкинлигини айтиб келаётган эди.\nМуҳаммад Али «Bir Kun» газетасига берган интервьюсида воқеага оид яна бир шубҳали ҳолатни тилга олган.\n«Воқеа юз берган кечаси, Ширин Унал телефон қилиб чақиргач, уйга етиб борганимда полиция ва прокуратура ходимлари ўша ерда эди. Прокуратура ходими: «Қарама, аҳволинг яхши эмасга ўхшайди», деб синглимни кўришимга рухсат бермади. Мен талаб қилавергач, полициячи телефонда олинган суратни кўрсатди. [Расмда] синглимнинг юзи қонга беланганди.\nКейин суд-тиббий экспертизаси институтига бордим. Рухсат олиб, синглимни яна кўрдим. Юзидаги қон юқи ювиб ташланган эди», – дейди Муҳаммад Али.\nУ синглиси ўзини отганига ишонмаётганини яна бир бор таъкидлар экан, унга етарлича узоқ масофадан ўқ узилгани, натижада ўқ теккан жойда куюк излари қолмаганини айтади.\n«Одам ўз кўкрагига ўқ узса-ю, қандай қилиб куюк излари қолмаслиги мумкин?\nЎқ танани тешиб кирган жой атрофида куюк белгилари йўқ эди. Танасида калтак аломатлари бор эди. Менимча, аввалига қаттиқ жисм билан синглимнинг бошига уришган, кейин эса масофадан туриб ўқ узилган. Мен уни ўлдирилган, деб ҳисоблайман. Яқин-яқингача менда қўрқув бор эди, лекин энди қўрқмайман», – дейди марҳумнинг акаси.\nМуҳаммад Али, шунингдек, жасад Ўзбекистонга етказилганида такроран экспертизадан ўтказилмаганини тасдиқлади.\n«Синглимни Ўзбекистонга олиб борганимизда қайта экспертизадан ўтказишларини хоҳладик. Лекин улар «Бунга зарурат йўқ», деб айтишди бизга. Нимани яширишмоқчи?» дея савол берган у.\nНодиранинг Туркияда ишлаш учун рухсатномаси бўлмаган\n«Жумҳурият» нашрининг Туркия Миграция бош бошқармасидан олинган маълумотга таяниб хабар беришича, 1996 йилда туғилган Нодира Қодировада ушбу мамлакатда ишлаш учун тегишли рухсатнома бўлмаган.\nБундан ташқари, қиз Ширин Уналнинг уйида суғурталанмаган ҳолда ишлаб келган.\nМаълум бўлишича, Нодира Қодированинг Туркияда турист сифатида қисқа муддат бўлиш учун визаси бўлган. 2019 йил 17 январидан амал қила бошлаган виза бир йилга – 2020 йил 17 январига қадар берилган эди.\nПарламент депутатининг уйида бир йилдан буён хизматчилик қилиб келган қизнинг маоши қанча бўлгани ҳозирча матбуотга маълум эмас.\nТурк ОАВдаги хабарларга қараганда, Ўзбекистоннинг Туркиядаги элчихонаси расмийлари жума куни Анқара прокуратурасида бўлиб қайтишган. Ўзбекистон Ташқи ишлар вазирлиги мазкур масала юзасидан охирги марта сешанба куни маълумот берган, унда вазият назоратга олингани айтилган эди.\nИжтимоий тармоқларда норозилик кампанияси кетмоқда\nЮқори мартабали амалдорнинг уйида рўй берган шубҳали воқеа босди-босди қилинмоқда, деб ҳисоблаётган фаоллар ижтимоий тармоқларда норозилик акциясини ташкил этишди.\nТармоқ фойдаланувчилари қўлларида Нодира Қодирова ишида адолат таъминланиши сўралган талабнома билан тушган фото ва видеоларини ўз саҳифаларига жойлаштиришмоқда.\nЯнгиликлар » Дунё » Манба: Нодира Қодировага бир эмас, икки марта ўқ узилган (фото)\n18:00 Туркия парламентининг мухолиф депутати Адлия вазиридан 6 та саволга жавоб талаб қилди


Дональд Трамп КХДРни АҚШнинг «сабрини синамаслик»ка чақирдиHaqida.net\nHome Dunyo Дональд Трамп КХДРни АҚШнинг «сабрини синамаслик»ка чақирди\nАҚШ президенти Дональд Трамп Шимолий Кореяни «АҚШнинг имкониятларини паст баҳоламаслик ва давлатнинг сабрини синамаслик»ка чақирди. У Вашингтон ўзини ва иттифоқчиларини Пхеньяннинг ядровий таҳдидидан ҳимоя қила олишига ваъда берди.\n«Бугун мен нафақат бизнинг давлатларимиз (АҚШ ва Жанубий Корея. — таҳр), бутун цивилизация номидан Шимолга қарата юзланаман: бизнинг имкониятларимизни паст баҳоламанг, бизни синаманг. Биз ўз хавфсизлигимизни, фаровонлигимиз ва озодлигимизни ҳимоя қила оламиз», — деган у.\nСеулда Жанубий Корея парламентарийлари қаршисидаги чиқиши чоғида америкаликлар президенти АҚШни «қўрқитиб бўлмаслиги» ҳақида гапирган. Жаноб Трамп барча мамлакатларни КХДРга изоляцияни кучайтиришга чақирган.\n«Дунё ядровий вайронгарчиликлар билан таҳдид қиладиган режимга жим қараб турмаслиги керак»,— дея унинг сўзларини келтирган Reuters агентлиги.\nКорея ярим оролида Шимолий Кореяликлар томонидан келтириб чиқарилган таранглик фонида Оқ уй раҳбари дунёнинг етакчи давлатларини КХДРдан келадиган хавфни йўқ қилиш борасида ҳамкорлик сўрамоқда. Токиодаги музокаралар шуни кўрсатдики, АҚШнинг дипломатик ҳаракатлари Пхеньянга босимни кучайтириб, ҳатто куч ишлатишни назарда тутади.\nДунёнинг сайёҳлар энг кўп ташриф буюрадиган шаҳарлари рейтинги тузилди\nНуфузли мусобақалар ғолиблари бўлган ўқувчиларни тақдирлаш тўғрисидаги низомга қўшимчалар киритилди


14 май куни Ўзбекистонда қандай об-ҳаво кутилмоқда? » Ўзбекистон янгиликлари – Zamin.uz\n13 май 2019, 19:28\nРеспублика Гидрометеорология марказининг хабар беришича, 14 май куни пойтахтимиз Тошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 17-19 даража илиқ, кундузи 29-31 даража иссиқ бўлади.\nҚашқадарё ва Сурхондарё вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 19-24 даража, кундузи 32-37 даража иссиқ бўлади.\nРеспубликанинг тоғли ҳудудларида ҳаво ўзгариб туради, айрим жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат кечаси 8-13 даража илиқ, кундузи 19-24 даража иссиқ бўлади.\nЯнгиликлар » Ўзбекистон » 14 май куни Ўзбекистонда қандай об-ҳаво кутилмоқда?


00:00 / 14.09.2010 | eski savollar | 1440\nАссалому Алейкум Олдиндан узир суромоқчиман мен интернетдан фойдаланишни яқинда бошладим Дуо қилаётганда васила қилса булаверадими?Купчилик дуода , пайгамбаримиз ҳаққи, қурон ҳаққи деяпти.илтимос шуларга жавоб берсангиз олдиндан раҳмат.\nСаволда кўтарилган масала таввасул ёки васийла масаласи деб айтилади. Дуо қилишда бошқани васийла қилиш. Аҳли сунна вал жамоа мазҳабида бу иш жоиз. Яъни, бир одамнинг дуоси қабул бўлмай қолса, бирор солиҳ амалиними ёки шахсними васийла қилиб дуо қилиш.Усмон ибн Ҳанийф розияллоҳу анҳудан ривоят қилинади: «Бир кўзи ожиз киши Пайғамбар соллаллоҳу алайҳи васалламнинг ҳузурларига келиб:«Аллоҳга дуо қилинг, менга офият берсин», деди.«Хоҳласанг дуо қиламан. Хоҳласанг сабр қил. Бу сен учун яхшидир», дедилар».«Дуо қилинг», деди.Бас, уни яхшилаб таҳорат қилмоққа ва ушбу дуони ўқишликка амр қилдилар: «Аллоҳим! Албатта, мен Пайғамбарнинг, Муҳаммад – раҳмат Пайғамбари ила Сендан сўрайман ва Сенга юзланаман. Эй Муҳаммад! Албатта, мен сен ила Роббимга ушбу ҳожатим юзасидан уни чиқсин дея юзландим. Аллоҳим! Унинг менинг ҳақимда шафоатини қабул қил».Термизий ва Ибн Можа ривоят қилишган.Бошқа ривоятда «Бас, кўзи очилган ҳолда қайтиб кетди» дейилган.Пайғамбаримиз соллаллоҳу алайҳи васалламнинг дуолари доимо қабул бўлишидан баъзи кишилар ўз фойдалари учун дуо сўрашиб турар эдилар. Бунинг мисоллари жуда ҳам кўп. Кўпроқ саҳобаи киромлар томонида охират саодати ҳақида дуо сўрагани ҳам маълум ва машҳур. Ушбу ҳадисда эса, кўзи ожиз киши кўзи очилиши ҳақида дуо қилишни сўрамоқда. Афтидан у кишининг кўзи даволашга лойиқ эмас даражада ожиз бўлган бўлса керак. Бўлмаса, Пайғамбар алайҳиссалом доимо беморликни даволашга амр қилганлар. Аммо, бу кишига у ҳақда сўз очмаганларидан, унинг кўзи қаттиқроқ беморликка учраган бўлса керак.Ушбу ҳадисдан олинадига фойдалар:1. Аҳли фазл шахсдан беморликкка офият бўлиши учун дуо сўраш жоизлиги.2. Бировнинг дардига офият сўраб дуо қилиш яхши иш эканлиги.3. Кўзи ожиз бўлиб, даво топа олмаган инсон сабр қилса, катта ажрларга, ҳатто кўзи очилгандан ҳам юқорироқ даражага эришиши.4. Дуо сўраган кишини икки нарсадан бирини: дуо қилиш ёки дуо қилмасликни танлашга таклиф қилиш жоизлиги.5. Дуо қилишдан олдин яхшилаб таҳорат қилиб олмоқ аҳамиятли экани.6. Пайғамбаримиз соллаллоҳу алайҳи васалламни васийла, шафоатчи қилиб дуо қилиш мумкинлиги.Ушбу ҳадисни бу фаслда келтириш ила тавассул жоиз эканига ҳужжат ва далил келтирилмоқда. Дуони тўғридан-тўғри Аллоҳ таолонинг Ўзига қилавермасдан орага Пайғамбаримиз соллаллоҳу алайҳи васалламнинг шафоатчи этароқ дуо қилиш тавсия этилганига ишора қилинмоқда. Шунингдек, бировдан дуо сўраб туравермай, инсон ўзи ихлос ила дуо қилиши кераклигини кўриб турибмиз.Гоҳида киши ўзи дуо қилганда дуоси қабул бўлмаётганини мулоҳаза қилиб қолади. Шунда қандайдир бирор васийлага эҳтиёж сезиб қолади. Ана шундоқ пайтда васийла ила дуо қилиш йўлга қўйиш жоиз бўлади.Имом Тобароний ушбу ҳадисни келтиришдан олдин бир қиссани келтирганлар, унда қуйидагилар зикр қилинган:«Бир одам Усмон ибн Аффон розияллоҳу анҳунинг ҳузурига ўзининг бир ҳожати юзасидан кириб чиқиб юрар эди. Усмон унга илтифот ҳам қилмас, унинг ҳожатини ҳам чиқармас эди. Ҳалиги одам Усмон ибн Ҳанийфга учрашиб, мазкур ҳолат ҳақида шикоят қилди. Шунда Усмон ибн Ҳанийф унга «Таҳоратхонага боргин-да, яхшилаб таҳорат қил. Кейин масжидга бориб икки ракъат намоз ўқи ва» «Аллоҳим! Албатта, мен Пайғамбарнинг, Муҳаммад – раҳмат Пайғамбари ила Сендан сўрайман ва Сенга юзланаман. Эй Муҳаммад! Албатта, мен сен ила Роббимга ушбу ҳожатим юзасидан уни чиқсин дея юзландим. Аллоҳим! Унинг менинг ҳақимда шафоатини қабул қил», деб туриб ҳожатингни сўра. Сўнг олдимга келсанг, мен ҳам сен билан бирга бораман», деди.Ҳалиги одам бориб унинг айтганини қилди. Кейин Усмон ибн Аффоннинг эшигига борди. Бас, эшик оғаси келиб, унинг қўлидан ушлаб ичкарига олиб кирди ва Усмон ибн Аффон ўтирган жойга, унинг ёнига ўтқазди. У «Нима ҳожатинг бор?» деб сўради. У ҳожатини айтди. Унинг ҳожатини чиқарди ва: «Шу вақтгача юравермай, ҳожатингни айтсанг бўлмасми-ди? Бундан кейин қандай ҳожатинг бўлса, келавер», деди.Кейин ҳалиги одам унинг олдидан чиқиб, Усмон ибн Ҳанийфнинг олдига борди ва, Аллоҳ сенга хайр берсин. Сен айтиб қўймагунингча, у менга илтифот қилмас эди, деди.Шунда Усмон ибн Ҳанийф: «Аллоҳга қасамки, мен унга ҳеч нарса деганим йўқ. Лекин Расулуллоҳ соллаллоҳу алайҳи васалламнинг ҳузурларига бир кўр одам келганини кўрдим. Ҳалиги одам у зотга кўзи кўр бўлиб қолганидан шикоят қилди. Расулуллоҳ соллаллоҳу алайҳи васаллам унга:«Сабр қила олмайсанми?» дедилар.«Эй, Аллоҳнинг Расули, етакловчим йўқ. Жуда қийналиб кетдим», деди.«Таҳоратхонага бор. Таҳорат қилиб, икки ракъат намоз ўқи. Кейин ушбу дуоларни қил», дедилар.Кейин биз тарқалмасимиздан олдин ҳалиги одам олдимизга кириб келди. Аллоҳга қасамки, у худди кўр бўлмагандек эди», деди».Бу амалга иккинчи далил қуйидагича:Анас розияллоҳу анҳудан ривоят қилинади: «Умар ибн Хаттоб розияллоҳу анҳу қаҳатчилик бўлганда Аббос ибн Абдулмутталиб ила истисқо қиларди:«Аллоҳим! Албатта, биз Сенга Пай-ғамбаримиз ила тавассул қилар эдик. Сен бизни сероб қилар эдинг. Энди, биз сенга Пайғамбаримизнинг амакиси ила тавассул қиламиз. Бизни сероб қилгин», деди. Яна: «Сероб қилинурлар», деди».Бухорий ривоят қилган.Бу ҳодиса ўн саккизинчи ҳижрий санада бўлган. Қаҳатчилик ҳаж вақтидан бошланган. Тўққиз ой давом этган. Шунда ҳазрати Умар розияллоҳу анҳу одамларни тўплаб, ҳазрати Аббос розияллоҳу анҳуни васийла қилиб истисқо қилганлар. Ривоят қилинишича, ўша куни Аббос розияллоҳу анҳу Аллоҳ таолога тазарруъ қилиб: «Аллоҳим! Албатта, гуноҳ бўлмаса бало тушмас. Тавба бўлмаса, бу кўтарилмас. Мана биз қўлларимизни ўзингга очиб гуноҳларимизни эътироф қиламиз. Бошларимизни сенга эгиб тавба қиламиз. Бизни нажот ёмғири ила сероб қилгин, деганлар. Шунда, ёмғир қуйиб ёққан. Ер тўйиб, одамларга жон кирган. Валлоҳу аълам.\n"Кайфиятсиз " нима дегани ?


Тумандаги беш нафар тиббиёт ходимларига “Меҳр - саховат” кўкрак нишони топширилди » Дўстлик тумани ҳокимлиги расмий сайти\nДўстлик тумани ҳокимлиги » Янгиликлар » Тумандаги беш нафар тиббиёт ходимларига “Меҳр - саховат” кўкрак нишони топширилди\nТумандаги беш нафар тиббиёт ходимларига “Меҳр - саховат” кўкрак нишони топширилди\nДўстлик туманида коронавирус пандемиясини кириб келиши ва тарқалишини олдини олиш, вирусга чаланган беморларни соғайишида хизмат қилган бир гуруҳ тиббиёт ходимларига “Меҳр - саховат” кўкрак нишони тантанали топшириш маросими бўлиб ўтди.\nМукофотларни туман ҳокими Улуғбек Узоқов Президент номидан тақдим этди.\n-Кўкрак нишони шу йилнинг 26 май куни муҳтарам Президентимиз Шавкат Миромонович Мирзиёевнинг Фармони билан таъсис этилганди. Фармонга мувофиқ, кўкрак нишони жаҳон миқёсида кенг тарқалиб, глобал муаммога айланган коронавирус пандемияси даврида, шунингдек, турли табиий офатлар, фавқулодда ҳолатлар туфайли эл-юртимиз бошига тушган синовли кунларда мавжуд хавф-хатарларга қарши курашда, уларнинг оқибатларини бартараф этишда мардлик ва жасорат намунасини кўрсатган, миллий қадрият ва анъаналаримизни муносиб давом эттириб, меҳр-оқибат, саховат, ҳиммат ва олижаноблик фазилатларини улуғлаб келаётган, аҳолининг ижтимоий ҳимояга муҳтож қатламларини ҳар томонлама қўллаб-қувватлаш ва уларга беминнат кўмак бериш борасидаги ишларни умумхалқ ҳаракати даражасига кўтаришга катта ҳисса қўшган, жамиятимизда тинчлик-осойишталик, бирлик ва ҳамжиҳатлик муҳитини мустаҳкамлашда фаол иштирок этиб, беғараз ҳомийлик ёрдами ҳамда эзгу ишлари билан кўпчиликка алоҳида ўрнак бўлаётган юртдошларимиз тақдирланади. Туманимизда бундай мукофотга лойиқ фидойи кишилар жуда кўп. Бугунги шароитда бор билим ва тажрибасини аямаётган ана шундай ҳамюртларимизга миннатдорлигимизни билдирамиз,-дейди туман ҳокими Улуғбек Узоқов тантанали маросимда.\nТумандан беш киши “Меҳр-саховат” кўкрак нишонига муносиб деб топилди. Улар қуйидагилар:\nҲамзаев Аваз Омонович – Дўстлик тумани Тиббиёт бирлашмаси бош врачи;\nАлматов Нарзи Мухаммадович - Дўстлик тумани Кўп тармоқли марказий поликлиника врач инфекционисти;\nСаиджанов Сайловбек Туртаевич - Дўстлик тумани Тиббиёт бирлашмаси юқумли касалликлар бўлими мудири;\nХамраев Абдухалил Сафарович - Дўстлик тумани Санитария эпидемиологик осойишталик маркази бош врачи;\nМаманова Хайринисо Раббимовна - Дўстлик тумани санитария эпидемиология осойишталик марказида бактериология лабораторияси мудири.\n- Умрим аҳолини саломатлигини сақлаш, уларнинг дардига малҳам бўлиш билан ўтмоқда. Президентимиз камтарона меҳнатимни юксак қадрлаб, кўкрак нишон билан тақдирланишимни бутун тиббиёт ходимларига бўлган эътибор, ғамхўрлик ва рағбатлаштириш деб билдим. Токи кучим бор экан, бор билим ва ғайратимни беморларни соғлигини сақлашга бағишлайман,-дейди “Меҳр-саховат” кўкрак нишони соҳиби Сайловбек Саиджанов.\nМУКОФОТ МУБОРАК, ЎРТОҚ КАПИТАН!\nДЎСТЛИК ТУМАНИ ҲОКИМИ УЛУҒБЕК УЗОҚОВНИНГ БРИФИНГДАГИ МАЪРУЗАСИ\nТуман прокуратураси ходимлари саховат кўрсатишди


Самарқандда яна 25 та меҳмонхона қурилади » Ўзбекистон янгиликлари – Zamin.uz\nПрезидент 17 март куни Самарқандда ўтказилган йиғилиш вақтида Туризмни ривожлантириш давлат қўмитаси раҳбари Азиз Абдуҳакимовга Самарқандда туризмни ривожлантириш бўйича зарур ишларни амалга ошириш, вилоятга келадиган туристлар сонини 2018 йилда 350 минг нафарга етказиш (2017 йилгига нисбатан икки баравар кўп), 2019 йилда эса 500 минг нафарга етказиш учун комплекс чора-тадбирларни тўлиқ амалга ошириш бўйича кўрсатмалар берди. Бу ҳақда «Kun.uz» хабар бермоқда.\nТуристлар оқими кескин ошиши туфайли 2018-2019 йилларда Ботир Зокиров (Давлат архитектура ва қурилиш қўмитаси раиси), Азиз Абдуҳакимов ва вилоят ҳокими ҳамкорликда Самарқандда қўшимча 25та 3, 4 ва 5 юлдузли меҳмонхоналар қурилиши устида иш олиб бориши кераклиги белгиланди. Шунингдек, «Афросиёб Палас» меҳмонхонаси капитал таъмирдан чиқарилади, «Интурист» меҳмонхонаси ўрнида 5 юлдузли меҳмонхона қурилади.\n«Миллий банк», Иқтисодиёт вазирининг инвестиция масалалари бўйича биринчи ўринбосари Суннатулла Бекенов ва Давлат архитектура ва қурилиш қўмитаси раиси Ботир Зокировга «Самарқанд сити» туризм зонаси қурилишини жадаллаштириб, 2019 йил охирига қадар ишга тушириш топшириқ қилинди.\nБош вазирнинг биринчи ўринбосари Очилбой Раматовга икки ҳафта муддат ичида Самарқанд халқаро аэропортини йўловчи қабул қилиш имкониятларини кенгайтириш бўйича таклифлар киритади.\n«Самарқанд Сити» қурилишини ҳам назоратга олинг. Кечаги пуллар бекорга берилгани йўқ, ҳамма қарорга қўл қўйдим. «Самарқанд сити»ни қилишимиз шарт. Келадиган одамлар тарихимизга қизиққани яхши, лекин уларга яхши шароит ҳам қилиб беришимиз керак, одамлар рози бўлиши керак. Самарқанд ҳам замонавий шаҳар бўлиши керак. Биронта замонавий чойхонамиз йўқ. Йўқ, Самарқандда. Фақат мақтанамиз Самарқанд билан. Йигирмата чойхона очиш керак. Агар туристлар сонини 3 миллионга кўтармоқчи бўлсак. Кўтармасак бюджетга пул тушмайди. Агар бу пуллар бўлса, халқимиз фаровон яшайди», дея Раматовга мурожаат қилади президент.\n09:22 Москвада 2019 йил охирига қадар Ислом Каримовга ҳайкал қўйилади


Бошланғич партия ташкилотларида байрам шукуҳи давом этмоқда | O'zLiDeP\nБошланғич партия ташкилотларида байрам шукуҳи давом этмоқда\nO`zLiDeP Фарғона вилояти, туман ва шаҳар Кенгашлари томонидан Ўзбекистон Республикаси Давлат Мустақиллигининг йигирма етти йилигини муносиб кутиб олиш ва ўтказиш юзасидан чора-тадбирлар белгиланган эди.\nУшбу белгиланган вазифалардан келиб чиқиб партиянинг қуйи бўғини бўлган вилоятдаги мавжуд 600 дан зиёд бошланғич партия ташкилотларининг ҳар бирига ташриф буюрилмоқда. Ташриф давомида ташкилот аъзоларига мамлакатимизда амалга оширилаётган кенг кўламли ислоҳотларнинг мазмун-моҳиятини илмий-маърифий асосда, ҳаётий мисоллар орқали тушунтирилмоқда. Партия фаолларини байрам билан табриклаб бошланғич партия ташкилотлари фаолияти самарадорлигини янада ошириш бўйича тегишли таклиф ва тавсиялар бериляпти.\nO`zLiDeP Бағдод туман Кенгаши “Фибродиагностика” маъсулияти чекланган жамияти қошида ташкил этилган бошланғич партия ташкилотида байрам тадбирини ташкил этди.\n- Партия вакиллари бизнинг бошланғич ташкилотимизга ташриф буюриб, байрам билан табриклашгани бизни янада руҳлантирди, - дейди ушбу корхонада фаолият юритаётган БПТ раиси Акмалдин Тешабоев. - Партия бурчагини янги методик қўлланмалар ва тарғибот воситаларини билан таъминлаш бўйича амалий ишлар қилингани партия аъзоларига бўлган ҳурмат ва эътиборнинг намунаси деб биламиз. Партиямиз ғояларини кенг аҳолига етказишда бор куч ва ғайратимизни ишга соламиз.\nПартиянинг барча туман ва шаҳар Кенгашлари томонидан бошланғич партия ташкилотларига байрам табрикномалари тарқатилиб, улар билан алоқалар янада самарали ташкил қилинмоқда. Қувонарлиси ушбу ташрифлар давомида мингдан ортиқ фуқаролар партия аъзолигига қабул қилинди.\nO`zLiDeP Фарғона вилояти Кенгаши\nбошланғич партия ташкилотлари билан\nишлаш бўйича гуруҳи раҳбари


ОЧИҚ МУЛОҚОТ ЎТКАЗИЛДИ » Bulung‘ur hayoti газетаси\nGazeta: admin Қўйилган сана: 29-01-2019, 10:15 Рукун: ЖАМИЯТ Кўрилди 253\nЖиноят ишлари бўйича туман суди раисининг навбатдаги сайёр қабули “Деҳқонобод” МФЙда бўлиб ўтди. Очиқ мулоқот тарзида ўтказилган ушбу сайёр қабулда асосий мавзу туманда хавфсизликни таъминлаш, ҳуқуқбузарлик ва жиноятчиликнинг барвақт олдини олиш, аҳолининг ҳуқуқий саводхонлигини ошириш ҳамда мавжуд муаммоларни ўрганишга қаратилди.\nКейинги йилларда судлар мустақиллигини таъминлаш бўйича ҳам муҳим чоралар кўрилмоқда. Судларда ишларни йиллар давомида қайта-қайта кўриш амалиётига чек қўйилди. Инсонпарварлик тамойили асосида мутлақо янги амалиёт жорий этилмоқда. Жойларда судьяликка номзодларнинг шахсий ва касбий сифатларини ўрганиш учун жамоатчилик комиссиялари ташкил этилди. Адолат, очиқлик ва ошкораликни таъминлаш мақсадида судда ишларни электрон тақсимлаш тизими амалиётга киритилди. Эндиликда инсон аралашувисиз ишни қайси судья кўришини электрон дастур белгилайди. Суд-тергов фаолиятида очиқлик ва қонунийликни таъминлаш, оворагарчилик ва ортиқча сарф-харажатга йўл қўймаслик мақсадида “электрон жиноят иши” ва “масофадан туриб сўроқ қилиш” тизимлари ҳам жорий этилмоқда.\nЎзбекистон Республикаси Жиноят Кодексининг айрим моддаларига ўзгартиришлар киритилмоқда. Жамият ривожига, мамлакат тараққиётига жиддий тўсиқ бўлиб, соҳалар юксалишига бевосита таҳдид туғдирадиган асосий иллат – коррупциядир. Шу боисдан ҳам эндиликда коррупцияга йўл қўйганлик учун Ўзбекистон Республикаси ЖКнинг 210-моддасида пора олиш 15 йилгача озодликдан маҳрум қилиш жазоси билан жазоланади. 211-моддасида пора бериш 15 йилгача озодликдан маҳрум этиш, 212-моддасида пора олиш-беришда воситачилик қилиш 15 йилгача озодликдан маҳрум этиш билан жазоланади. 213-моддасида хизматчини пора эвазига оғдириш 8 йилгача озодликдан маҳрум этиш билан, 214-моддасида эса товламачилик йўли билан ҳақ беришни талаб қилиш учун жиноий жавобгарлик 3 йилгача озодликдан маҳрум этиш билан жазоланиши белгиланди.\nЎтган 2018 йилда туманимиздаги МФЙлар билан солиштирганда “Деҳқонобод” МФЙда 4 та ўғирлик ва гиёҳвандлик жинояти кўп содир этилган. Шу боисдан ҳам ушбу ҳудудда аҳоли билан ўтказилган сайёр қабулда фуқароларга жиноят тушунчаси, унинг салбий оқибатлари ва мазкур жиноятнинг олдини олиш чоралари тўғрисида атрофлича тушунтиришлар бериб ўтилди.